Κωνσταντινούπολη: Η ιστορία μιας πόλης μέσα από τα ονόματά της (Photos) | ΤΟ ΠΟΝΤΙΚΙ\nΣυγκέντρωση κατοίκων την Πέμπτη στα Εξάρχεια\nΚωνσταντινούπολη: Η ιστορία μιας πόλης μέσα από τα ονόματά της (Photos)\nΣτις 28 Μαρτίου του 1930, η Κωνσταντινούπολη μετονομάζεται σε Ιστανμπούλ. Ωστόσο, η πόλη αυτή καθώς και τα ονόματά της είχαν ήδη τη δική τους ιστορία.\nΑρχικά η πόλη ιδρύθηκε το 658 - 657 π.Χ. από τον Βύζαντα, που θεμελίωσε έτσι μια από τις πιο σημαντικές πόλεις στην Ιστορία της ανθρωπότητας. Ο Βύζας, επικεφαλής μιας αποικιακής επιχείρησης που είχε οργανώσει η πόλη των Μεγάρων, οδήγησε τους Μεγαρείς αποίκους στην περιοχή του Βοσπόρου. Εκεί, οι Μεγαρείς ίδρυσαν μια νέα πόλη, στην οποία έδωσαν το όνομα του ιδρυτή της κι ονομάστηκε Βυζάντιο. Εδώ να σημειώσουμε ότι ακόμα πιο πριν, σύμφωνα με τον Πλίνιο τον Πρεσβύτερο, ιστορικό του 1ου αιώνα μ.Χ., η ονομασία του πρώτου οικισμού στην περιοχή ήταν Λύγος.\nΗ απεικόνιση του Βύζαντα σε αρχαίο νόμισμα\nΑιώνες μετά, στη διάρκεια της ρωμαϊκής περιόδου, το 196 μ.Χ. και για σύντομο χρονικό διάστημα, ο αυτοκράτορας Σεπτίμιος Σεβήρος την ονόμασε Augusta Antonina προς τιμήν του γιου του, Αντωνίου.\nΤο όνομα της πόλης άλλαξε ξανά επί αυτοκράτορα Μεγάλου Κωνσταντίνου Α’. Ο Κωνσταντίνος στα εγκαίνιά της το 330 τη μετονόμασε Nova Roma (Νέα Ρώμη), ονομασία που κατοχυρώθηκε διά νόμου. Ωστόσο, σύμφωνα με ιστορικές μαρτυρίες, αυτή την περίοδο κυκλοφορούσαν διάφορες ονομασίες, όπως: Η Νέα, δευτέρα Ῥώμη, Alma Roma / Ἄλμα Ῥώμα, Βυζαντιάς Ῥώμη, ἑῴα Ῥώμη (Ανατολική Ρώμη), Roma Constantinopolitana. Χαρακτηριστικό είναι το γεγονός ότι η ονομασία Νέα Ρώμη χρησιμοποιείται ακόμα από το Οικουμενικό Πατριαρχείο Κωνσταντινουπόλεως.\nΠροσωποποιημένη απεικόνιση της Κωνσταντινούπολης\nΩς Κωνσταντινούπολη (Πόλη του Κωνσταντίνου) απαντάται επίσημα για πρώτη φορά την περίοδο του αυτοκράτορα Θεοδοσίου Β’ (408-450 μ.Χ.). Με αυτή την ονομασία η πόλη έγραψε τη δική της ιστορία ανά τους αιώνες, καθώς παρέμεινε η επίσημη και διεθνής ονομασία της από τον 5ο αιώνα έως και τις πρώτες δεκαετίες του 20ού αιώνα, όταν και με τις μεταρρυθμίσεις του Κεμάλ Ατατούρκ στην Τουρκία άλλαξε η ονομασία της πόλης και ζητήθηκε να αλλάξει και η ονομασία διεθνώς.\nΣτο μεταξύ η πόλη αναφερόταν σε διαφορές περιόδους και ως «Βασιλίς των πόλεων», «Μεγαλόπολις» και «Επτάλοφος».\nΑπό Κωνσταντινούπολη σε Ιστανμπούλ\nΗ αναφορά της πόλης ως Ιστανμπούλ συναντάται για πρώτη φορά τον 10ο αιώνα σε αρμενικές και αραβικές και κατόπιν και σε τουρκικές πηγές, και κατά τα φαινόμενα προέρχεται από την ελληνική φράση εἰς τὴν Πόλιν, η οποία χρησιμοποιούνταν για να υποδηλώσει την κατεύθυνση κάποιου ατόμου ή την τοποθεσία κάποιου συμβάντος στην πόλη της Κωνσταντινούπολης. Η ονομασία Ιστανμπούλ ήταν σε κοινή χρήση στην καθομιλουμένη τουρκική πριν από την κατάκτηση της πόλης το 1453, αν και ως επίσημη ονομασία από τις οθωμανικές αρχές διατηρείτο το Κωνσταντινίγιε.\nΗ σχετική ονομασία επιβεβαιώνεται στα οθωμανικά νομίσματα έως και τα τέλη του 17ου αιώνα, και κατόπιν και κατά τον 19ο αιώνα, ενώ η οθωμανική αυλή και τα επίσημα έγγραφα αναφέρονταν στην πόλη ως το σουλτανάτο της Κωνσταντινίγιε, όπως και στα βιβλία του 19ου αιώνα. Παράλληλα στην ίδια περίοδο, η ονομασία Ιστανμπούλ είχε επίσης ευρεία χρήση στους τίτλους των υψηλόβαθμων Οθωμανών διοικητών (Ιστανμπούλ αγάς) και τους δικαστικούς άρχοντες (Ιστανμπούλ εφέντης) της πόλης, ενώ η ονομασία αυτή συναντάται και σε διάφορες άλλες παραπλήσιες μορφές στην οθωμανική λογοτεχνία και ποίηση.\nΤο 1928, ο πρόεδρος και ιδρυτής της σύγχρονης Τουρκίας Μουσταφά Κεμάλ εισήγαγε εκτεταμένες μεταρρυθμίσεις όπου αρχικά αντικατέστησε το οθωμανικό αλφάβητο με το λατινικό, και κατόπιν μετονόμασε επίσημα την πόλη σε Ιστανμπούλ. Έπειτα απ’ αυτό, ξεκίνησε μια διεθνή εκστρατεία ζητώντας από άλλες χώρες να χρησιμοποιούν τουρκικές ονομασίες για τις τουρκικές πόλεις, αντί για μεταγραφές στο λατινικό αλφάβητο παλαιών ονομασιών που ήταν σε χρήση κατά την οθωμανική περίοδο. Οι τουρκικές αρχές δεν παρελάμβαναν γράμματα, τηλεγραφήματα και εμπορεύματα τα οποία στέλνονταν στην πόλη και ανέγραφαν Constantinople αντί για Istanbul, κάτι που συνεισέφερε σημαντικά στην τελική υιοθεσία της ονομασίας Ιστανμπούλ από τις περισσότερες ξένες χώρες σε βάθος χρόνου. Έτσι, η διεθνής ονομασία της πόλης σήμερα είναι Ιστανμπούλ, όπως μετονομάστηκε επίσημα από την Τουρκική Δημοκρατία στις 28 Μαρτίου του 1930.


Άρθρα ενότητας ‘Βόλλεϋ ανδρών’\nΒόλλεϋ ανδρών: ΕΣΠΕΡΟΣ 3 – 0 ΜΑΝΔΡΑΪΚΟΣ\nΣτα πλαίσια της 5ης αγωνιστικής του πρωταθλήματος Α' κατηγορίας βόλλεϋ ανδρών της ΕΣΠΕΔΑ, ο ΕΣΠΕΡΟΣ επιβλήθηκε εντός έδρας της ομάδας του ΜΑΝΔΡΑΪΚΟΥ με 3-0 σετ.\nΕπόμενος αγώνας τη Δευτέρα 30 Ιανουαρίου στις 21:15 στο Κλειστό της Πετρούπολης με αντίπαλο την ομάδα της ΠΕΤΡΟΥΠΟΛΗΣ.\nΟι αγώνες της εβδομάδας 17-22 Δεκεμβρίου\nΕθν. Αντίστασης, 19:00\nΑγ. Τρύφωνα, 21:30\nΜε νίκη συνέχισε τη Δευτέρα ο ΕΣΠΕΡΟΣ στο πρωτάθλημα Α' κατηγορίας βόλλεϋ ανδρών της ΕΣΠΕΔΑ. Στα πλαίσια της 5ης αγωνιστικής επιβλήθηκε εντός έδρας της ομάδας του ΑΠΟΛΛΩΝΙΟΥ ΚΕΡΑΤΣΙΝΙΟΥ με 3-0 σετ.\nΞεκίνησε τη Δευτέρα το πρωτάθλημα Α' κατηγορίας βόλλεϋ ανδρών της ΕΣΠΕΔΑ. Ο ΕΣΠΕΡΟΣ νίκησε εκτός έδρας την ομάδα της ΝΕΑΣ ΠΕΡΑΜΟΥ με 3-0 σετ.\nΣτον τελικό του πρωταθλήματος Α'κατηγορίας ΕΣΠΕΔΑ που διεξήχθη στην Αργυρούπολη ο ΕΣΠΕΡΟΣ ηττήθηκε 3-2 σε δραματικό αγώνα από τον ΑΟΝΑ, ο οποίος αναδείχθηκε πρωταθλητής και προβιβάζεται στη Β' Εθνική.


Όταν ο διάσημος Άντονι Μπουρντέν γευόταν ρακές και αντικριστό στην Κρήτη - Κρήτη - Νέα Κρήτη\nΤώρα διαβάζετε: Όταν ο διάσημος Άντονι Μπουρντέν γευόταν ρακές και αντικριστό στην Κρήτη\nΌταν ο διάσημος Άντονι Μπουρντέν γευόταν ρακές και αντικριστό στην Κρήτη\nΠοια κρητικά φαγητά είχαν ενθουσιάσει το διάσημο σεφ που "έφυγε" από τη ζωή σοκάροντας τον πλανήτη.\nΟ θάνατος του διάσημου σεφ Άντονι Μπουρντέν «πάγωσε» τον πλανήτη καθώς ήταν γνωστός για την απίστευτη ικανότητά του να «ανακαλύπτει» λιχουδιές σε όλο τον κόσμο, τον ιδιόρρυθμο χαρακτήρα του αλλά και το ξεχωριστό χιούμορ του.\nΠολλοί θυμούνται και το πέρασμά του από την Κρήτη όταν το 2009 γευόταν τη χανιώτικη μπουγάτσα, αλλά και το οδοιπορικό που πραγματοποίησε στα χωριά του νησιού όπου ενθουσιάστηκε δοκιμάζοντας χοχλιούς, χορταρικά αλλά και το φημισμένο αντικριστό.\nΓεύτηκε ρακή και αντικριστό\nΜάλιστα στη διάρκεια των εκπομπών του στην Κρήτη εμφανίστηκε αρκετές φορές να δοκιμάζει να χρησιμοποιήσει το όπλο αλλά και να πίνει αρκετά ποτηράκια με ρακή που τον κερνούσαν οι ντόπιοι.\nΌπως είπε ο άτυχος σεφ δοκιμάζοντας τα κρητικά φαγητά: «Ήταν πολύ διαφορετικό απ’ ότι περίμενα από την επίσκεψή μου στην Ελλάδα. (Πιάτο) φτιαγμένο από απλά συστατικά και τις πιο σπιτικές συνταγές… ένα θεσπέσιο γεύμα».\nΜάλιστα όταν οι ντόπιοι του έδειχναν όλα τα κόλπα για να καταφέρει να φάει σαλιγκάρια ο ίδιος σχολίασε με χιούμορ: «Το καλό φαγητό… αξίζει λίγη προσπάθεια».\nΗ ζωή του διάσημου σεφ\nO Μπουρντέν είχε γαλλική καταγωγή από την πλευρά του πατέρα του, γεγονός που υποδήλωσε και το επίθετο. O παππούς του, μάλιστα, μετοίκησε στη Νέα Υόρκη από τη Γαλλία λίγο μετά τον Α΄ Παγκόσμιο Πόλεμο.\nΟ διάσημος σεφ μοιράστηκε τις περιπέτειές του με εκατομμύρια τηλεθεατές οργώνοντας όλα τα μήκη και πλάτη της Γης, δοκιμάζοντας γεύσεις παραδοσιακές και μη.Μάλιστα ήταν γνωστός για την τόλμη του να δοκιμάζει ακόμα και πιο τις ακραίες γεύσεις.\nΌσον αφορά την τηλεοπτική εκπομπή του, ο Αμερικανός αστέρας είχε δηλώσει στην Wall Street Journal τον Μάρτιο, ότι για τις ανάγκες των γυρισμάτων της ταξίδευε περισσότερες από 250 μέρες τον χρόνο.\nΟ Άντονι Μπουρντέν πέθανε σε ηλικία 61 ετών, σύμφωνα με τα μέσα ο θάνατος του ήταν αυτοκτονία και τον βρήκε ένας φίλος του νεκρό σε δωμάτιο ξενοδοχείου.


Φροντίδα Κοσμημάτων | Links Of London Online Shop\nΤα κοσμήματα σας έχουν κατασκευασθεί με μεγάλη φροντίδα και προσοχή. Για να τα προστατεύσετε και να εξασφαλίσετε την αντοχή τους στο χρόνο, μπορείτε να ακολουθήσετε τις παρακάτω συμβουλές:\nΑποθηκεύστε τα κοσμήματά σας ξεχωριστά στην αρχική τους συσκευασία καθώς τα μέταλλα και οι πέτρες μπορεί να χαραχθούν όταν έρθουν σε επαφή μεταξύ τους. Μη φέρνετε τα κοσμήματα σας σε επαφή με οποιοδήποτε καθαριστικό ή άλλο χημικό προϊόν και να είστε προσεκτικοί με τη χρήση αρωμάτων.\nΑσημένια Κοσμήματα: Τα ασημένια μας κοσμήματα είναι επιστρωμένα με αντίαμαυρωτικό υλικό, είναι πιθανό να μαυρίσουν όταν έλθουν σε επαφή με την ατμόσφαιρα. Για να διατηρήσετε την αρχική λάμψη των κοσμημάτων σας θα πρέπει να χρησιμοποιείτε το ειδικό γυαλιστικό πανί που θα βρείτε στα καταστήματά μας.\nΧρυσά Κοσμήματα:Για να διατηρήσετε τη λάμψη των χρυσών σας κοσμημάτων θα πρέπει να χρησιμοποιείτε το ειδικό γυαλιστικό πανί που θα βρείτε στα καταστήματά μας.\nΚοσμήματα με πέτρες: Eλέγξτε εάν στα κοσμήματα σας έχουν χαλαρώσει τα δεσίματα των πετρών κουνώντας τα κοντά στο αυτί σας. Εάν ακούσετε οποιοδήποτε θόρυβο οι πέτρες δεν είναι ασφαλείς και θα πρέπει να επισκεφθείτε ένα κατάστημά μας ώστε να ελεγχθούν.\nΒραχιόλια Friendship: Τα βραχιόλια της συλλογής Friendship είναι χειροποίητα και κατασκευάζονται από κλωστή που πλέκεται ανάμεσα σε μικρές μεταλλικές μπάρες. Για να φροντίσετε το Friendship βραχιόλι σας μπορείτε να το πλύνετε με μαλακό σαπούνι και να το στεγνώσετε καλά χωρίς να το φέρετε σε επαφή με εστίες θέρμανσης.\nΚοσμήματα με δέρμα: Tο δέρμα που χρησιμοποιούμε στα κοσμήματα μας είναι κατεργασμένο στο χέρι ώστε να αποκτήσει ελαστικότητα και ανθεκτικότητα. Με τη σωστή φροντίδα, το δέρμα αυτό θα διατηρηθεί για μια ζωή. Εάν το δερμάτινο σας κόσμημα βραχεί για οποιοδήποτε λόγο σκουπίστε το νερό και αφήστε το να στεγνώσει φυσικά. Μην το εκθέσετε στον ήλιο η σε κάποια θερμαντική εστία καθώς ενδέχεται να αλλοιωθεί το χρώμα του. Το καθάρισμά του θα πρέπει να γίνεται με ένα στεγνό πανί. Δεν θα πρέπει να χρησιμοποιήσετε καθαριστικά προϊόντα που περιέχουν οινόπνευμα ή διαλύτες. Η καθημερινή χρήση μπορεί να δημιουργήσει κάποια σημάδια στο δέρμα τα οποία μπορείτε να απομακρύνετε με ένα μαλακό στεγνό πανί. Όταν δεν τα φοράτε, τα δερμάτινα κοσμήματά σας θα πρέπει να αποθηκεύονται στη συσκευασία τους.\nΚοσμήματα με διαμάντια και πολύτιμους λίθους: Θα σας συμβουλεύαμε να μην φοράτε τα κοσμήματα σας όταν έρχεστε σε επαφή με πολύ υψηλές θερμοκρασίες ή τραχιές επιφάνειες. Τα δεσίματα των πετρών μπορεί να χαλαρώσουν με τον καιρό και θα πρέπει να τα εξετάζετε κατά περιόδους ώστε να διασφαλίζετε την καλή τους κατάσταση. Σας συστήνουμε να τα καθαρίζετε με μαλακό σαπούνι ή με ένα διάλυμα από ένα μέρος αμμωνία και πέντε μέρη νερό. Τα κοσμήματα από λευκόχρυσο μπορούν να καθαριστούν όπως και τα χρυσά κοσμήματα. Τα κοσμήματα από λευκόχρυσο μπορεί να χάσουν την λάμψη τους με την πάροδο των ετών. Σε αυτή την περίπτωση θα πρέπει να επιμεταλλωθούν ξανά και θα δείχνουν σαν καινούργια.\nΚοσμήματα από ανοξείδωτο ατσάλι: Το ανοξείδωτο ατσάλι έχει ισχυρή ανθεκτικότητα στην φθορά και τη σκουριά που οφείλεται στην έκθεση στο νερό ή την υγρασία. Το μόνο που χρειάζεται είναι απαλό καθάρισμα με ένα μαλακό πανί καθώς το ανοξείδωτο ατσάλι δεν οξειδώνεται ούτε μαυρίζει.\nΕπιδιορθώσεις και καθαρισμός: Κάποια κοσμήματα μπορούν να επιδιορθωθούν στο κατάστημα και άλλα πρέπει να σταλούν σε εξωτερικούς συνεργάτες. Μπορούμε είτε να σας τα αποστείλουμε είτε να τα παραλάβετε από το κατάστημά μας. Οι καθαρισμοί σχεδόν όλων των κοσμημάτων γίνονται στο κατάστημά μας ενώ διαθέτουμε και ειδικά πανιά για τον καθαρισμό των χρυσών και των ασημένιων σας κοσμημάτων. Στη περίπτωση που ένα κόσμημα χρειάζεται ειδικό καθαρισμό μπορούμε να το κανονίσουμε μέσω των καταστημάτων μας.\nΕαν χρειάζεστε περισσότερες πληροφορίες ή συμβουλές, μη διστάσετε να επικοινωνήσετε με το τμήμα Εξυπηρέτησης Πελατών στο +30 210 6241210 ή στο email customercaregr@linksoflondon.com


Υπέροχα παιχνίδια PS4 για τα παιδιά και την οικογένεια\nΑΠΑΡΑΙΤΗΤΟΣ ΟΔΗΓΟΣ ΑΓΟΡΑΣ\nΥπέροχα παιχνίδια PS4 και PS5 για τα παιδιά και την οικογένεια\nΕξερευνήστε τη λίστα με μερικούς από τους καλύτερους οικογενειακούς τίτλους, που μπορείτε να παίξετε τώρα σε PS4 και PS5. Και το καλύτερο; Τα περισσότερα από αυτά υποστηρίζουν πολλούς παίκτες σε μία κονσόλα.\nΦτιάξτε την απόλυτη φανταστική ομάδα ποδοσφαίρου, ρίξτε σουτάκια ή κάντε τρικ με σκέιτ που αψηφούν τη βαρύτητα.\nΜε τη δύναμη του ποδοσφαίρου, η τελευταία σεζόν της παγκοσμίου φήμης σειράς EA SPORTS™ προσφέρει όλη τη δόξα ενός καλού αγώνα, καθώς σας επιτρέπει να διαλέξετε από εκατοντάδες επίσημες ομάδες από όλο τον κόσμο.\nΚατάλληλο για άνω των 3 ετών\nΠεράστε το μπάσκετ του δρόμου στο επόμενο επίπεδο με το NBA 2K Playgrounds 2. Παρουσιάζοντας μια διασκεδαστική, καλλιτεχνική παραλλαγή του μπάσκετ και θεμελιώνοντας ένα παιχνίδι με πιο άμεσες ντρίμπλες και καρφώματα, η συνέχεια της πρωτότυπης τεράστιας επιτυχίας είναι τέλεια για όσους ψάχνουν ένα παιχνίδι με Μπάσκετ Χωρίς Όρια!\nΖήστε πιο γρήγορες, καθηλωτικές και έντονες στιγμές, καθώς η δράση του αγώνα εξελίσσεται στο γήπεδο του μπέιζμπολ στο φετινό MLB® The Show™ 21 από το San Diego Studio. Παίξτε σε διάφορες λειτουργίες παιχνιδιού, κατάλληλες για όλους τους αρχάριους παίκτες, αλλά και τους βετεράνους που επιστρέφουν στον τίτλο.\nΧαριτωμένο και πολύχρωμο, το Everybody's Golf είναι μάλλον ένα παιχνίδι ερασιτεχνικών αγώνων γκολφ αντί επιπέδου Πρωταθλήματος PGA, με διαδραστικά στοιχεία ελέγχου και τη δυνατότητα να δημιουργήσετε τα δικά σας χαριτωμένα avatar εντός του παιχνιδιού. Οι κανόνες είναι απλοί: μπαστούνι, μπάλες, τρύπα... ενώστε τα όλα μαζί με τα λιγότερα δυνατά χτυπήματα και προσοχή στις αμμοπαγίδες!\nΞαναζήστε τα πάνω και τα κάτω μερικών από τα αγαπημένα σας κινηματογραφικά franchise, που αναπαρίστανται με το αμίμητο στιλ των LEGO.\nΉρθε η ώρα! Βρείτε τους αγαπημένους σας Υπερήρωες και Υπερκακούς από διαφορετικές εποχές και πραγματικότητες, καθώς έρχονται αντιμέτωποι με τον ταξιδιώτη του χρόνου Kang the Conqueror στην ολοκαίνουρια, αυθεντική περιπέτεια, LEGO® Marvel Super Heroes 2!\nΚατάλληλο για άνω των 7 ετών\nΔημιουργήστε και παίξτε ως ένας ολοκαίνουριος υπερκακός, απελευθερώνοντας τη χαζομάρα του και προκαλώντας χαλασμό σε μια περιπέτεια δράσης ανοιχτού κόσμου. Ξεκινήστε την προσπάθειά σας να αποκαλύψετε τις προθέσεις των περίεργων νέων υπερηρώων της Γης, έχοντας δίπλα σας τους The Joker, Harley Quinn και πολλούς άλλους από το Injustice League.\nΖήστε τις συναρπαστικές περιπέτειες της οικογένειας Parr καθώς πολεμούν το έγκλημα και ζουν την οικογενειακή ζωή στις ταινίες της Disney-Pixar, Incredibles και Incredibles 2, σε έναν κόσμο LEGO® γεμάτο διασκέδαση και χιούμορ.\nΟ μαγικός κόσμος του Χάρι Πότερ συγκινεί εξίσου παιδιά, οικογένειες και ενήλικες και με αυτήν τη μαγευτική συλλογή που έχει ανανεωθεί για το PS4, μπορείτε να ξαναζήσετε κάθε μία από τις πολυαγαπημένες ταινίες και βιβλία, με το αμίμητο στιλ των LEGO.\nΠαιχνίδια δράσης και περιπέτειας\nΖήστε μεγάλες περιπέτειες σε άγνωστες περιοχές, ανακαλύψτε πολύχρωμους χαρακτήρες και αποκαλύψτε σατανικούς κακούς, μόνοι ή με φίλους.\nΟ σατανικός Dr. Eggman έφτιαξε ένα διαστρικό θεματικό πάρκο, αλλά το τροφοδοτεί με μια αιχμάλωτη εξωγήινη φυλή που αποκαλούν «Wisps». Χρησιμοποιήστε την ταχύτητα του Sonic για να ελευθερώσετε τους Wisps και αποκτήστε τις εκπληκτικές τους δυνάμεις, καθώς εξερευνάτε έξι μοναδικούς κόσμους, γεμάτους με εμπόδια που πρέπει να ξεπεράσετε.\nΦτιαγμένο αποκλειστικά για δύο παίκτες που συνεργάζονται, συναντήστε τους May και Cody σε μια σουρεαλιστική περιπέτεια μέσα στο χαοτικό νοικοκυριό τους, καθώς βάζουν στην άκρη τα μικροπρεπή καβγαδάκια τους για να τα βάλουν με παρανοϊκές ηλεκτρικές σκούπες, σκίουρους στρατιώτες και ακόμα περισσότερα.\nΣυναντήστε τον Lucky στη συναρπαστική του περιπέτεια στο Book of Ages, ένα μαγικό αντικείμενο που ανοίγει πόρτες σε καταπληκτικούς κόσμους. Συναντήστε νέους φίλους, εξερευνήστε συναρπαστικά επίπεδα, νικήστε τα σατανικά Kitty Litter, και γίνετε ήρωας σε αυτόν τον φόρο τιμής στα κλασικά παιχνίδια πλατφόρμας 3D.\nΠαιδιά, είστε έτοιμα; Ο καλτ κλασικός τίτλος επιστρέφει, σε μια πιστή επανέκδοση με σύγχρονη λάμψη στα γραφικά! Παίξτε ως Μπομπ Σφουγγαράκης, Πάτρικ και Σάντυ και δείξτε στον σατανικό Πλαγκτόν ότι το έγκλημα πληρώνει ακόμα πιο λίγο και από τον Κύριο Καβούρη!\nΓίνετε το περιπλανώμενο πνεύμα-οδηγός Kena και ξεκινήστε ένα ταξίδι σε έναν διεφθαρμένο κόσμο, μαζεύοντας μια ομάδα αξιολάτρευτων ακόλουθων, γνωστών ως Rot, τιθασεύοντας τις συνδυασμένες δυνάμεις τους για να διώξετε τη μόλυνση από την χώρα.\nSackboy: Η Μεγάλη Περιπέτεια\nΟ θρυλικός ήρωας του PlayStation, Sackboy, επιστρέφει με μια τεράστια, διασκεδαστική και φρενήρη 3D περιπέτεια πλατφόρμας πολλαπλών παικτών. Όταν ο κακόβουλος Βεξ απάγει τους φίλους του Sackboy και τους αναγκάζει να κατασκευάσουν τον Μεταστραβωτή του, εξαρτάται από εσάς και τους φίλους σας να αναλάβετε δράση και να τον σταματήσετε.\nΧτίστε, μορφοποιήστε, συνεργαστείτε και μοιραστείτε ευφάνταστους κόσμους παιχνιδιού, όπου η δημιουργικότητα είναι το παν.\nΒασιζόμενο στην επιτυχία του προκατόχου του, το Dragon Quest Builders 2 περιλαμβάνει πολλά περισσότερα στο αχανές RPG sandbox περιβάλλον του. Ξεκινήστε για μια μεγάλη περιπέτεια να κατατροπώσετε τα σατανικά Children of Hargon και να ξαναχτίσετε την πόλη που κατέστρεψαν.\nΌ,τι φανταστείτε γίνεται πραγματικότητα. Συγκεντρώστε την οικογένεια των τετραγωνισμένων χαρακτήρων σας και ξεκινήστε να συλλέγετε πόρους, καθώς εξερευνάτε αυτόν τον αυτόματα επεκτεινόμενο κόσμο sandbox, όπου μπορείτε να δημιουργήσετε σχεδόν τα πάντα.\nΔώστε ζωή στον κόσμο ζωγραφίζοντας. Χρησιμοποιήστε τη δύναμη της φαντασίας σας για να μεταμορφώσετε τους μολυσμένους δρόμους της Denska σε ένα δημιουργικό, πολύχρωμο τοπίο. Περιτριγυρισμένοι από μόλυνση και κυνηγημένοι από νταήδες, μόνο εσείς μπορείτε να επαναφέρετε την κάποτε φωτεινή και δραστήρια παραθαλάσσια πόλη.\nΖήστε έναν γαλαξία από Worlds, φτιαγμένων αποκλειστικά από τουβλάκια LEGO. Εξερευνήστε τεράστια τοπία, ανακαλύψτε αμέτρητες εκπλήξεις και δημιουργήστε οτιδήποτε μπορείτε να φανταστείτε χτίζοντας με τουβλάκια LEGO.\nΜαζευτείτε με φίλους και οικογένεια και κόψετε σχήματα με τα αγαπημένα σας τραγούδια, εξαπολύστε λίγο χάος στην κουζίνα ή ξεμπροστιάστε έναν απατεώνα στην άλλη άκρη του σύμπαντος.\nΕίστε έτοιμοι, εσείς και η οικογένειά σας για μια συναρπαστική καριέρα, σχετική με έπιπλα; Το Moving Out είναι ένα ξεκαρδιστικό παιχνίδι προσομοίωσης μετακόμισης που βασίζεται στη φυσική, στο οποίο αναλαμβάνετε εργασίες μετακόμισης σε όλη την πόλη του Packmore και κάνετε ό,τι καλύτερο μπορείτε για να ανταγωνιστείτε με ατελείωτα εμπόδια, την ώρα που πολεμάτε να φορτώσετε το βαν σας και να φύγετε σε χρόνο ρεκόρ.\nΔεν κάνει ζέστη στην κουζίνα, κάνει χάος. Εστιάζοντας πολύ στο συνεταιρικό χάος, το Overcooked! προκαλεί εσάς και άλλους τρεις να φτιάξετε γεύματα υψηλής μαγειρικής, ενώ σας κυνηγάει ο χρόνος. Κόψτε, τσιγαρίστε, σοτάρετε και σερβίρετε, χωρίς να βάλετε φωτιά στην κουζίνα!\nΑντιμετωπίστε πάνω από δώδεκα θεματικούς κόσμους σε μια πολύχρωμη, χαοτική, εμπειρία με πλατφόρμες, με βάση τη φυσική. Κάθε ονειρώδης κόσμος έχει σχεδιαστεί για να είναι μια χαρά και ένας εφιάλτης, που πρέπει να διασχίσετε, με τις αναποδιές να μη σταματούν να συμβαίνουν, καθώς αιωρείστε πάνω από τεράστια φαράγγια, πιάνεστε από εσοχές για να μην πέσετε ή κατασκευάζετε επικίνδυνες, αυτοσχέδιες γέφυρες.\nΝιώθετε λίγο πεσμένοι; Χορέψτε πάνω από 40 νέες επιτυχίες από τεράτιους καλλιτέχνες όπως οι Camila Cabello, Taylor Swift και Billie Eilish. Αντιμετωπίστε φίλους ή οικογένεια και κυριαρχήστε στην πίστα ή συνεργαστείτε για να στήσετε τις τέλειες χορογραφίες. Το Just Dance 2022 θα σας επιτρέψει ακόμη και να παρακολουθήσετε όλη την ενέργεια που ξοδεύετε και τις θερμίδες που καίτε.\nΠαιχνίδια αγώνων και ταχύτητας\nΚάψτε τα λάστιχα σας καθώς προσπαθείτε να ξεπεράσετε τους φίλους σας στις πίστες, στην αρένα ή ακόμα και στο ποδοσφαιρικό γήπεδο!\nΑγωνιστείτε σε ένα δυναμικό, arcade υβρίδιο ποδοσφαίρου και πανδαιμόνιου με οχήματα! Προσαρμόστε το αυτοκίνητό σας, βγείτε στην πίστα και αγωνιστείτε σε ένα από τα πιο πολυβραβευμένα αθλητικά παιχνίδια όλων των εποχών! Τολμήστε το!\nΠαίξτε στο σύμπαν με τα εμβληματικά αυτοκινητάκια Hot Wheels™ και συλλέξτε εκατοντάδες μινιατούρες για να αγωνιστείτε σε δεκάδες πίστες εμπνευσμένες από τα πραγματικά σετ παιχνιδιού Hot Wheels. Αγωνιστείτε ενάντια σε φίλους και οικογένεια, σε σύνδεση ή εκτός ή φτιάξτε ακόμα και τις δικές σας πίστες για να ακολουθήσουν και άλλοι τα βήματά σας.\nCrash Team Racing: Nitro-Feuled\nΤο πλήρες remake του κλασικού τίτλου του PlayStation, Crash Team Racing: Nitro Fueled ενώνει τους σπουδαιότερους και τους καλύτερους χαρακτήρες από το σύμπαν του Crash Bandicoot για να έρθουν αντιμέτωποι σε μια τεράστια γκάμα από τοποθεσίες και πίστες. Κάντε ντριφτ στις στροφές, εκτοξευτείτε από θέσεις επιτάχυνσης και συλλέξτε ενισχύσεις για να διασχίσετε πρώτοι τη γραμμή του τερματισμού.\nΠαίξτε αντίπαλοι με φίλους σε έντονους αγώνες πολλαπλών παικτών, τρέξτε μαζί σε εκπληκτικούς κόσμους και συνεργαστείτε ως ομάδα, μοιραζόμενοι δυνάμεις και ενισχύσεις ταχύτητας. Αναλάβετε τον έλεγχο του αγωνιστικού σας στιλ: επιλέξτε από τρεις ξεχωριστούς τύπους χαρακτήρων και ξεκλειδώστε επιλογές προσαρμογής οχήματος που αλλάζουν το παιχνίδι, για να ταιριάξουν με το αγωνιστικό σας στιλ.\nΑνακαλύψτε περισσότερα σπουδαία παιχνίδια\nΕξερευνήστε ειδικά σχεδιασμένους οδηγούς για τα αγαπημένα σας είδη παιχνιδιών.\nΠολλαπλών παικτών από τον καναπέ\nΔείτε τα τελευταία νέα, τα αφιερώματα και τις κυκλοφορίες αυτού του μήνα


Βελόπουλος: Δικαιώνομαι για το εμβόλιο - Έρχεται τρίτο κύμα κορωνοϊού, θα είναι χειρότερο - 15minutes\nΒελόπουλος: Δικαιώνομαι για το εμβόλιο – Έρχεται τρίτο κύμα κορωνοϊού, θα είναι χειρότερο\n«Δεν τρέφω αυταπάτες όπως η κυβέρνηση, η ΝΔ και τα υπόλοιπα κόμματα της Βουλής. Δεν θα παρθεί καμία σοβαρή απόφαση ούτε κυρώσεις στη Σύνοδο Κορυφής» δήλωσε, μιλώντας στον realfm 97,8 και την εκπομπή του Νίκου Χατζηνικολάου, ο πρόεδρος της Ελληνικής Λύσης, Κυριάκος Βελόπουλος. «Αν υπήρχε έστω και ένα ενδεχόμενο κυρώσεων θα είχαν επιβληθεί εδώ και μήνες, για να μην πω χρόνια» πρόσθεσε.\n«Όλη η Ευρώπη είναι ανοιχτή το έχουν πάρει χαμπάρι; Ακούω κανάλια να τρομοκρατούν τον κόσμο λέγοντας ότι η Ευρώπη είναι κλειστή, είναι ψεύδος! Η Γερμανία μόνο την εστίαση έχει κλείσει. Εγώ δεν κατάλαβα γιατί πρέπει να κλείσει όλη η αγορά, όταν λέμε ότι παίρνουμε οδηγίες, μέτρα, αν θέλετε παραδείγματα από τη Γαλλία, τη Γερμανία, το Βέλγιο, όταν εμείς κάνουμε τα αντίθετα. Δεν έχω καταλάβει για ποιον λόγο έπρεπε να κλείσει όλη η αγορά, αφού η Γερμανία και η Γαλλία είναι ανοιχτή» τόνισε.\n«Από την άλλη οι εκκλησίες στη Γαλλία και στη Γερμανία είναι ανοιχτές. Σε όλη την Ευρώπη είναι ανοιχτές. Γιατί τις έκλεισαν; Είναι κάποια πράγματα που δεν μπορώ να δικαιολογήσω, ούτε ένα μωρό πέντε ετών δεν τα κάνει αυτά. Θλίβομαι που το λέω» πρόσθεσε\n«Το πρόβλημα στη Βόρεια Ελλάδα ήταν οι εποχικοί εργάτες που ήρθαν, τα Πανεπιστήμια… Έκαναν εγκληματικά λάθη. Και έρχεται και τρίτο κύμα» σημείωσε.\n«Έχουν κάνει πάρτι κάποιοι με τον κορωνοϊό, πολλά λεφτά. Αυτό είναι το έγκλημα, αυτά τα λεφτά θα μπορούσαν να είχαν πάει στην πρωτοβάθμια υγεία. Δεν μπορούν να διώχνουν τον Χριστιανισμό και να μη μιλάει κανένας. Κανένα κανάλι δεν λέει ότι είναι ανοιχτές οι εκκλησίες στην Ευρώπη» συμπλήρωσε.\n«Θα πεθάνουν στη φτώχεια οι Έλληνες, έρχεται τσουνάμι, εγώ αυτό λέω. Δίνουν μειωμένο επίδομα ανεργίας. Καμία στήριξη στους μικρομεσαίους. Είναι πολλά λόγια και καθόλου έργα. Είναι πρωταθλητές στην επικοινωνία οι άνθρωποι, είναι για το Champions League, αλλά επί της ουσίας δεν κάνουν δουλειά. Μου έκλεισαν τρία μαγαζιά, εγώ σαν επιχειρηματίας γιατί να πληρώνω ΔΕΗ, ασφάλεια, τέλη κυκλοφορίας, ασφάλιστρα αυτοκινήτου αφού δεν τα χρησιμοποιώ με απόφαση δική τους. Αυτά είναι τα ερωτήματα που πρέπει να απαντήσει η κυβέρνηση γιατί δεν είχε μέριμνα και πρόνοια να δώσει λύση. Κάνω μια πρόβλεψη ότι θα έχουμε και τρίτο κύμα και θα είναι χειρότερο. Δικαιώθηκα και δικαιώνομαι για το εμβόλιο. Εγώ επιμένω προαιρετικά. Όταν βγαίνει ο Μακρόν και άλλοι επιστήμονες, και λέει αυτά που λέω εγώ εδώ και δύο μήνες, ποιος είναι ο ψεκασμένος; Ο τυχαίος υπουργός της ΝΔ ή ο Μακρόν; Οι ψεκασμένοι ζουν ανάμεσα στη ΝΔ και όχι στους ανθρώπους που στέκονται σοβαρά απέναντι στο εμβόλιο που μπορεί να έχει παρενέργειες. Εάν δεν είναι 100% σίγουρος ο οποιοσδήποτε πρωθυπουργός ή πολιτικός αρχηγός δεν θα πάει να κάνει δημόσια εμβόλιο που είναι αμφισβητούμενο. Ο Βελόπουλος δεν θα πάει ποτέ να προτρέψει κάποιον να κάνει ένα εμβόλιο που είναι αμφισβητούμενο ακόμα και από τον Πρόεδρο της Γαλλίας» κατέληξε.\nΕτικέτες ΒελόπουλοςεμβόλιοΚορωνοϊόςΤρίτο «κύμα»


Η απόλυση εγκύου\nΑπαγορεύεται η απόλυση κατά τη διάρκεια της εγκυμοσύνης, ακόμη και με άκυρη ή ανύπαρκτη σύμβαση εργασίας.\nΗ γυναίκα, λόγω του φύλου της, βρίσκεται σε μειονεκτική θέση έναντι του άνδρα στην αγορά εργασίας. Ιδιαίτερα κατά τη διάρκεια της εγκυμοσύνης, οι πιθανότητες απόλυσης μίας εργαζόμενης αυξάνονται, επειδή οι εργοδότες θέλουν να απαλλαγούν από το βάρος της μισθοδοσίας, που συνοδεύεται από την παροχή μειωμένης εργασίας από την κυοφορούσα. Ευτυχώς ο νόμος περιέχει μία σειρά από προστατευτικές ρυθμίσεις, που περιορίζουν τη δυνατότητα του εργοδότη προς απόλυση μίας εγκύου και διασφαλίζουν τη θέση εργασίας της.\nΗ καταγγελία της σύμβασης εργασίας κατά τη διάρκεια της εγκυμοσύνης\nΣύμφωνα με το άρθρο 15 του Ν. 1483/1984, απαγορεύεται και είναι απολύτως άκυρη η καταγγελία της σχέσης εργασίας εργαζόμενης από τον εργοδότη της, τόσο κατά τη διάρκεια της εγκυμοσύνης, όσο και για χρονικό διάστημα δεκαοχτώ μηνών μετά τον τοκετό, ή κατά την απουσία της για μεγαλύτερο χρόνο, λόγω ασθένειας που οφείλεται στην κύηση ή τον τοκετό.\nΒάσει του ως άνω κανόνα, καθίσταται κατανοητό ότι το ελληνικό δίκαιο παρέχει αυξημένη προστασία προς την εργαζόμενη μητέρα, και μάλιστα ανεξάρτητα από τη γνώση της εγκυμοσύνης από τον εργοδότη (ΜΠΡ ΑΘ 807/2008).\nΗ απόλυση εγκύου με άκυρη σύμβαση εργασίας\nΑκόμα δε, και στην περίπτωση που υφίσταται άκυρη σχέση εργασίας, απαγορεύεται η απόλυση κατά τη διάρκεια της εγκυμοσύνης, καθώς αναγνωρίζεται η απλή σχέση εργασίας ανεξάρτητα από το κύρος της σύμβασης (ΕΦ ΠΑΤΡ 352/1006). Σύμφωνα με τον Άρειο Πάγο (ΑΠ 892/2003), ο νόμος σκοπίμως αναφέρεται σε «σχέση εργασίας» και όχι σε σύμβαση εργασίας, προκειμένου να επεκτείνει την προστασία της εγκυμοσύνης, και στις γυναίκες που εργάζονται με άκυρη σύμβαση εργασίας, ή χωρίς καν να έχει προηγηθεί η σύναψη σύμβασης. Έτσι, διασφαλίζεται η θέση εργασίας της εγκύου κατά τη διάρκεια της αποχής της από την εργασία.\nΗ έγκυος, που εργαζόταν βάσει άκυρης σύμβασης εργασίας, δικαιούται αποζημίωση απόλυσης και αποδοχές υπερημερίας. Η εργασιακή σχέση, παρότι άκυρη, παραμένει ενεργός, και ο εργοδότης καθίσταται υπερήμερος. Αυτό δεν συμβαίνει στις υπόλοιπες περιπτώσεις λύσης μίας άκυρης σύμβασης εργασίας, στις οποίες ο απολυόμενος δικαιούται μόνο τη νόμιμη αποζημίωση.\nΗ έγκυος προστατεύεται ακόμα και στην περίπτωση που το έμβρυο γεννηθεί νεκρό ή αποβιώσει λίγο μετά τον τοκετό (ΑΠ 1362/2009).\nΗ απόλυση εγκύου για σπουδαίο λόγο\nΟ ανωτέρω κανόνας δεν είναι απόλυτος. Ο νόμος δίνει το δικαίωμα στον εργοδότη να απολύσει την έγκυο για σπουδαίο λόγο. Εντούτοις, ο σπουδαίος λόγος είναι μια αόριστη νομική έννοια, τα όρια της οποίας καθορίζονται στην εκάστοτε περίπτωση από το Δικαστήριο. Σπουδαίο λόγο αποτελεί κάθε περιστατικό που κατ’ αντικειμενική κρίση καθιστά αδύνατη τη συνέχιση της εργασιακής σχέσης από τον εργοδότη. Ενδεικτικά, σπουδαίοι λόγοι σύμφωνα με τη νομολογία θεωρούνται η μη υπακοή στις οδηγίες του εργοδότη, η ουσιώδης παράβαση των συμβατικών υποχρεώσεων της εργαζόμενης με αποτέλεσμα τη βλάβη στον εργοδότη, καθώς και η διακοπή λειτουργίας της εργοδότριας επιχείρησης. Δεν θεωρείται σπουδαίος λόγος η μείωση της απόδοσης της εργαζόμενης που οφείλεται στην εγκυμοσύνη (ΕΦ ΘΕΣ 342/2015). Επιπροσθέτως, σύμφωνα με το άρθρο 10 του π.δ. 176/1997, ο εργοδότης, που απολύει έγκυο για σπουδαίο λόγο, οφείλει να αιτιολογήσει την καταγγελία της σύμβασης εργασίας της γραπτώς και να ενημερώσει τις αρμόδιες υπηρεσίες επιθεώρησης εργασίας των Νομαρχιακών Αυτοδιοικήσεων.\nΟ χρόνος καταγγελίας της σύμβασης εργασίας\nΩς χρόνος καταγγελίας της σύμβασης εργασίας θεωρείται η προειδοποίηση της απόλυσης και όχι η ίδια η καταγγελία! Ως εκ τούτου, αν η προειδοποίηση της απόλυσης κοινοποιηθεί στην εργαζόμενη πριν την έναρξη της εγκυμοσύνης αλλά η καταγγελία της σύμβασης επέλθει κατά τη διάρκεια της εγκυμοσύνης, η απόλυση είναι καθ’ όλα νόμιμη, εφόσον καθοριστικό σημείο είναι μόνο αυτό της προειδοποίησης.\nΗ απόλυση εγκύου με σύμβαση εργασίας ορισμένου χρόνου\nΗ έγκυος εργαζόμενη σε σχέση εργασίας ορισμένου χρόνου απολαμβάνει πολύ λιγότερη προστασία σε σχέση με την εργαζόμενη σε σχέση εργασίας αορίστου χρόνου. Ειδικότερα, εάν η εργαζόμενη απασχολείται με σύμβαση εργασίας ορισμένου χρόνου, η απαγόρευση απόλυσης διαρκεί όσο και η σύμβαση εργασίας και δεν δύναται να παραταθεί πέραν του χρόνου λήξης της σύμβασης.\nΔικαιώματα απολυμένης εγκύου\nΗ εργαζόμενη που απολύθηκε κατά τη διάρκεια της εγκυμοσύνης ή εντός δεκαοκτώ μηνών μετά τον τοκετό μπορεί να ασκήσει αγωγή λόγω άκυρης απόλυσης, με την οποία θα αξιώνει την ακυρότητα της απόλυσης, την επανατοποθέτησή της στη θέση εργασίας της και τις αποδοχές υπερημερίας, καθώς η εργασιακή σχέση θεωρείται ισχύουσα. Η εν λόγω αγωγή υπόκειται σε τρίμηνη προθεσμία από τη λύση της σχέσης εργασίας, ενώ νομολογιακά υποστηρίζεται ότι η προθεσμία ξεκινάει από την ανακοίνωση της απόλυσης με οποιονδήποτε τρόπο και όχι απαραίτητα από την κοινοποίηση της έγγραφης καταγγελίας της σύμβασης εργασίας (ΑΠ 197/2009).\nΣυμπερασματικά, η χώρα μας διατηρεί ένα στοιχειώδες επίπεδο προστασίας της μητρότητας προστατεύοντάς την έγκυο από την απόλυση, προβλέποντας όμως παράλληλα την εξαίρεση του «σπουδαίου λόγου», ο οποίος ορισμένες φορές δύναται να χρησιμοποιηθεί από τον εργοδότη καταχρηστικά.\nΤο δικηγορικό μας γραφείο διαθέτει μεγάλη εμπειρία στο χειρισμό υποθέσεων εργατικού δικαίου. Η προστασία της μητρότητας στον εργασιακό χώρο και η διατήρηση της θέσης εργασίας στην εγκυμοσύνη δεν είναι αυτονόητες. Τουναντίον, η απόλυση λόγω εγκυμοσύνης είναι ένα φαινόμενο, που απαντάται συχνά. Αν έχετε υποστεί ή φοβάστε απώλεια της εργασίας σας για τους ως άνω λόγους, μη διστάσετε να επικοινωνήσετε μαζί μας για να δώσουμε λύση στο πρόβλημά σας.


Ξεκληρίστηκαν οικογένειες στο Μάτι - Συγκλονίζουν οι ιστορίες των θυμάτων | ΕΛΛΑΔΑ | thepressroom.gr\nΞεκληρίστηκαν οικογένειες στο Μάτι - Συγκλονίζουν οι ιστορίες των θυμάτων\n10/08/18 - 11:11\nΕνημερώθηκε: 10/08/18 - 12:46\nΑνείπωτη η τραγωδία της 23ης Ιουλίου. και μόνο το αριθμό των νεκρών δεν το χωράει ανθρώπου νους. Πώς είναι δυνατόν τόσοι άνθρωποι; Γιατί; Τη διάσταση όμως της τραγωδίας τη συνειδοποιούμε τώρα, με τη δημοσίευση της λίστας των θυμάτων. Έπαψαν να είναι αριθμοί, απέκτησαν πρόσωπο και μάθαμε την ιστορία του καθένα. Παιδιά που δεν πρόλαβαν όχι μόνο να παίξουν, αλλά να κάνουν και τα πρώτα τους βήματα, κάηκαν στην αγκαλιά των γονιών τους.\nΤο έξι μηνών βρέφος, η 13χρονη Εβίτα που σκοτώθηκε πέφτοντας σε γκρεμό, ο παππούς Φίλιππος, η γιαγιά Σοφία και τα δύο εννιάχρονα κορίτσια...\nΣτο Μάτι όλοι έχουν να κλάψουν για κάποιον, φίλο, γείτονα συγγενή. Για κάποια από τα θύματα δεν έμεινε κάποιος συγγενής να θρηνήσει. Ξεκληρίστηκαν οικογένειες και γειτονιές.\nΙστορίες που λυγίζουν όλους μας.\nΗ ιστορία του ποδηλάτη Γρηγόρη Φύτρου, ο οποίος έχασε τη ζωή του με τα δυο του παιδιά, τον Ανδρέα και την Εβίτα, στην πυρκαγιά στο Μάτι είναι συγκλονιστική. Το 13χρονο κορίτσι, στην προσπάθειά του να φτάσει στη θάλασσα για να γλιτώσει από τις φλόγες, γλίστρησε, χτύπησε στο κεφάλι και έπεσε από γκρεμό. Ο πατέρας με τον γιο προσπάθησαν να εγκαταλείψουν τον φλεγόμενο τόπο με ΙΧ, αλλά η φωτιά τους πρόλαβε\nΜαζί της ήταν ο σύζυγός της Δημήτρης Τουρναβίτης, η σορός του οποίου ταυτοποιήθηκε με το DNA της κόρης του Αλίκης\n17/02/19 - 18:38\nLIVE: Ολυμπιακός-ΑΕΚ (19:30, Novasports 1HD & thepressroom.gr)


Γιατί; • MyCat\nΤο MyCat είναι μια από τις μεγαλύτερες ελληνικές διαδικτυακές κοινότητες με 131,540 εγγεγραμμένα μέλη και 713,772 μηνύματα σε 22,532 θέματα. Αυτή τη στιγμή μαζί με εσάς απολαμβάνουν το MyCat άλλα 505 άτομα.\nH venere_f32 έγραψε στις 16:38, 19-11-08:\nΈχω ήδη στην αυλή μου 3 γατάκια και δεν είχα σκοπό να αποκτήσω άλλο εκτός και αν βρισκόταν κανένα αδέσποτο στην πόρτα μου - κάτι το οποίο συμβαίνει κατά διαστήματα - όπως συνέβη και με τη μαμά των 3 γατιών μου.\nΧθές προσπάθησα να αποκτήσω έναν υπέροχο γατούλη που βρέθηκε το καλοκαίρι στην Λ. Γαλατσίου (αλλά η Αγγελική η σωτήρας του το έχει ήδη αγαπήσει και το έχει υιοθετήσει οριστικά - να είναι καλά και μπράβο της).\nΒλέπετε έχω ήδη 3 γατιά αλλά αυτό που ένιωσα βλέποντας την φωτογραφία του ήταν συγκλονιστικό - είναι ίδιος ο Μαυρούλης μου (ο λατρεμένος μου γάτος προ 10ετίας).\nΣήμερα τρελάθηκα μόλις είδα τις μπλε ματάρες του γάτου Μπίλλυ.\nΤέρμα λέω χθες δεν ήταν τυχερό να πάρω τον "Μαυρούλη" αλλά σήμερα αυτόν τον γατούλη με τις υπέροχες μπλε ματάρες τον θέλωωωωωωωωωω.:up::up::up:\nΠριν λίγο έλαβα την απάντηση ότι μολις χθες βρέθηκαν νέοι γατογονείς για αυτόν τον Πρίγκηπα Μπιλλυ και έτσι δεν τον πρόλαβα!\nΜη μου πείτε για τις αγγελίες.......ναι όλα είναι κουκλιά δεν ξέρεις ποιό να διαλέξεις........αλλά σας είπα δεν ειχα σκοπό να παρω άλλο.\nΑπλά αυτά τα 2 με τρέλαναν τόσο πολύ!!!!!!\nΓιατί να είμαι τόσο άτυχη????\nΠάντως αν υπάρχει κάποιο που να μοιάζει καταπληκτικά στον γατούλη που βρέθηκε στο Γαλάτσι .........ενδιαφέρομαι τρελάααα.\nH aalyah έγραψε στις 17:14, 19-11-08:\nΛυπάμαι που δεν πρόλαβες αυτά που σου κάναν κλικ. Αλλά αυτό που έχω να προτείνω είναι να έχεις τα μάτια σου ανοιχτά και να ελέγχεις τα χαρίζονται συχνά. Είμαι σίγουρη οτι αν δεν βιαστείς όλο και κάποιο άλλο θα σου κάνει κλικ όπως σου κάναν οι ματάρες του Μπίλη και θα θελήσεις να το πάρεις. Απλά υπομονή και θα δεις θα βρεθει.\nΜια του κλεφτη δυο του κλεφτη....την τρίτη θα είσαι τυχερή\nH venere_f32 έγραψε στις 17:17, 19-11-08:\nΣνιφ κλαψ.........θέλω έναν νέο Μαυρούληηηηηηηηηηηηηηηηηηηηηηηηηηηηηηηη!!!!!!!!!!!!!!!!!!!!!!!!!!!!!!!\nH aalyah έγραψε στις 17:24, 19-11-08:\nΣε καταλαβαίνω. Και εγώ έχασα τον γατούλη μου πριν σχεδον 2 μήνες και ξέρω πως είναι να βλέπεις γατιά που στον θυμίζουν....εγώ προσπαθώ να μην παρασείρομαι γιατι δεν με βοηθάει.\nΕίδα τον γατούλη που μοιάζει με τον Μαυρούλη σου. Εμένα μου έκανε πολυ για μειν κουν αυτός ο γατούλης. Αν θα ήθελες τόσο πολύ να βρεις κάτι παρόμοιο μ'αυτον τότε ίσως να κοιτούσες κάτι προς μειν κουν. Η νεκταρία που είναι εκτροφέας μειν κουν έχει παρόμοιες γάτες. Δες το σαιτ της. Αλλά αυτές οι γάτες είναι ράτσας και σε καμιά περίπτωση δεν χαρίζονται. Θα πρέπει να την αγοράσεις.\nΕγώ θα σου πρότεινα για μια ακόμα φορά να μην είσαι βιαστική. Να ελέγχεις συχνά τα χαρίζονται και σίγουρα θα σου κάνει κάποια στιγμή κλικ κάποιο γατί οπως ο Μπίλη που δεν μοιάζει με τον Μαυρουλη σου. Μην πάρεις βιαστικές αποφάσεις. Σίγουρα θα βρεις κάποια στιγμή κάποιο άλλο γατάκι που θα το δεις και απλά θα το ερωτευτείς και θα θέλεις να το πάρεις και ας μην μοιάζει στον Μαυρούλη σου.\nH venere_f32 έγραψε στις 18:01, 19-11-08:\nδεν έχω ιδέα οτι υπάρει ράτσα μειν κουν.\nΟ Μαυρούλης μου ήταν το παιδί της πρώτης μου γάτας της Αστραφτερούλας η οποία γέννησε 4 γάτους:\nΤον ασπρούλη εντελώς κοντότριχος\nΤον Πειρατή εντελώς κοντότριχος ασπρόμαυρος (ειδαμε έναν ολοιδιο στο δρόμο κοντα στο σπιτι μας και πιστεύω ότι αυτός ηταν ο πατέρας των γατιών)\nΟ Στρογγυλομούρης: Λίγο μακρύ και πολύ πυκνο τρίχωμα\nκαι ο Μαυρούλης με τόσο ξεχωριστό τριχωμα και χρώμα σε σχέση με τα αδερφια του.\nΠαντως ευχαριστώ πολύ\nH venere_f32 έγραψε στις 18:10, 19-11-08:\nΑ μπηκα στο site της Νεκταρίας.\nΝαι μοιαζει λιγο αλλά δεν ήταν τόσο μεγαλόσωμος (αυτά καλέ είναι θηρία), αντιθέτως θα έλεγα ότι ήταν μετριος και χοντρούλης (απο το πολύ φαι).\nΙσως να είχε ρίζες από ημίαιμο μειν κουν, ποιος ξέρει.........\nH aalyah έγραψε στις 18:33, 19-11-08:\nΙσως να είχε ποτέ δεν ξέρεις\nΝαι είναι μεγαλόσωμα τα μειν κουν αλλά είναι πολύ καλά γατιά! Όσο μέγεθος έχουν τόσο καλά είναι!\nέχε το νου σου στα χαρίζονται. Είμαι σίγουρη οτι κάτι θα βρεις. Φαίνεσαι οτι είσαι έτοιμη για 4ο γατί!\nH maroulaki έγραψε στις 18:48, 19-11-08:\nΚι εμενα ενα απο τα δικα μου ειναι μαυρουλι. Και συμφωνω ειναι υπεροχα τα μαυρο-πειρατακια.\nΓια δες εδώ και εδώ αυτα τα πλασματα και πες μου οτι δεν εχεις παθει πλάκα....\nΤα 3 γατονια που ήδη εχεις, θα τα στειρωσεις? αν οχι θα αποκτησεις κι αλλα.\nΚαλη τυχη στην αναζήτηση\nH katerina10 - έγραψε στις 19:02, 19-11-08:\nΚαλ'η μου..εγώ πάντα λέω ΜΗΝ ΠΙΕΖΕΙΣ ΤΟ ΚΑΡΜΑ ΣΟΥ!!!Αν έρθει την στιγμή που δεν το περιμένεις τότε θα είναι δώρο εξ ουρανού..Αλλά πάντα όλα γίνονται για τον καλύτερο σκοπό.. Εγώ ήθελα 2 γατάκια στην αρχή που ήταν μεγάλα σε ηλικία, μετά κάτι αλλα και κανείς δεν ήθελε να μου τα δώσει ή τα προλάβαιναν άλλοι.Ε, δεν μετανοιώνω στιγμη που τα έχασα τα άλλα..Ηταν καλύτερα από όλα! Υπομονή και θα έρθει η ώρα!\nH venere_f32 έγραψε στις 20:12, 19-11-08:\nΝαι για πρώτη φορά θα στειρώσω τα γατάκια ....... και σας ευχαριστώ που με βοηθήσατε να καταλάβω όλα όσα χρειάζονται για ΤΗΝ ΠΡΑΓΜΑΤΙΚΗ φροντίδα των ζώων (και όχι μόνο το φαγητό και η στέγη).


Πάμε για καφέ εκεί που συχνάζουν τα «Φιλαράκια»; | clickatlife\nΗ Warner Bros. πρόσφατα κατέθεσε αίτηση για να κατοχυρώσει το εμπορικό σήμα για το Central Perk.\nΤο Central Perk, ο «βουβός» πρωταγωνιστής της κλασικής τηλεοπτικής σειράς των 1990s «Τα Φιλαράκια», ενδέχεται να λειτουργήσει ξανά και να σερβίρει καφέ. Η Warner Bros. φαίνεται πως εξετάζει σοβαρά το ενδεχόμενο, καθώς στο παρελθόν αντίστοιχη κίνηση του 2014 στο πλαίσιο της 20ής επετείου από την πρεμιέρα της σειράς είχε τεράστια ανταπόκριση.\nΕνδεικτικό του μεγάλου ενδιαφέροντος είναι το γεγονός πως το περασμένο έτος άνοιξε μια πραγματική ρεπλίκα του Central Perk στο Πεκίνο από έναν θαυμαστή της σειράς, η οποία έγινε ανάρπαστη. Σύμφωνα με άρθρο της ιστοσελίδας The Blast, η Warner Bros. έχει καταθέσει τη σχετική αίτηση για να κατοχυρώσει εμπορικό σήμα για το όνομα και το λογότυπο της καφετέριας.\nΤο «Central Perk» ήταν η βάση της παρέας από τα «Φιλαράκια» για δέκα χρόνια.\nΣύμφωνα με τις εκτιμήσεις της ιστοσελίδας, η κίνηση αυτή φανερώνει τη διάθεση της Warner για κάτι «πιο μόνιμο» από την pop-up καφετέρια που είχε στήσει το 2014, όπως ένα franchise καταστημάτων. Άλλωστε, το άρθρο σημειώνει πως η Warner θέλησε να κατοχυρώσει το δικαίωμα χρήσης του Central Perk σε «παιχνίδια, επιτραπέζια και κουλοχέρηδες».\nΥπάρχει βεβαίως και το ενδεχόμενο η εταιρεία πολύ απλά να θέλει να αποτρέψει κάποιον άλλο από το να επιχειρήσει κάτι αντίστοιχο στο μέλλον. Το 2016 άλλωστε ανακοινώθηκε πως θα άνοιγε μια καφετέρια «παρωδία» του Central Perk στο Τορόντο, αλλά οι δικηγόροι της Warner ενήργησαν άμεσα, με αποτέλεσμα να ματαιωθούν τα εγκαίνια.


Είδος πολυτελείας το σουβλάκι - Δραματική μείωση κατανάλωσης και παραγγελιών - 20/20 Magazine\nΕίδος πολυτελείας το σουβλάκι - Δραματική μείωση κατανάλωσης και παραγγελιών\nΟι αριθμοί είναι αποκαλυπτικοί. Με το τυλιχτό "πιτόγυρο" να έχει φτάσει μέχρι τα 3,50 ευρώ, οι παραγγελίες του πιο λαϊκού και προσιτού εδέσματος στην Ελλαδα έχουν δραματική πτώση. Φόβοι πως μέσα στο καλοκαίρι το "τυλιχτό" θα φτάσει ακόμα και στα 4 ευρώ.\nΟι τιμές των κρεάτων –ακόμη και του κοτόπουλου- έχουν πάρει την ανηφόρα, ενώ οι τιμές του ηλιέλαιου που χρησιμοποιείται για τηγάνισμα έχουν φτάσει σε δυσθεώρητα επίπεδα. Η ταυτόχρονη αύξηση στο κόστος ενέργειας, πιέζει δραματικά επιχειρήσεις και νοικοκυριά.\n«Οτιδήποτε μπαίνει στο μαγαζί μας, από πρώτες ύλες μέχρι υλικά συσκευασίας και φυσικά ή ενέργεια έχει αυξηθεί», δηλώνει ο πρόεδρος της Ένωσης Ψητοπωλών Αττικής Νίκος Αγγελουσούλης, μιλώντας στην ΕΡΤ.\nΌπως αναφέρει τι σχετικό ρεπορτάζ, όσοι επαγγελματίες του κλάδου δεν κατάφεραν να απορροφήσουν το μπαράζ των ανατιμήσεων, μετακύλισαν μέρος τους αυξημένου κόστους στις τιμές των προϊόντων τους. Φυσικά όχι μόνο στο σουβλάκι αλλά και στα υπόλοιπα προϊόντα των καταλόγων τους.\nΤο τυλιχτό σουβλάκι ήδη από τον Μάρτιο είχε "τσιμπήσει" κατά 10 – 15% σε σχέση με την τιμή του το περασμένο φθινόπωρο.\nΑντίστοιχα με το "τυλιχτό" έχει αυξηθεί και το σκέτο σουβλάκι (καλαμάκι κοτόπουλο και χοιρινό) κατά περίπου 0,40 λεπτά φτάνοντας στα 2,10- 2,20 ευρώ αλλά και η μερίδα τηγανητές πατάτες, κατά μέσο όρο 0,30 – 0,50 λεπτά.\nΒάσιμοι φαίνονται οι φόβοι των καταναλωτών ότι μέσα στο καλοκαίρι θα φτάσουν να πληρώνουν το "τυλιχτό" σουβλάκι 4 ευρώ.


ΣΚΕΦΤΟΜΑΣΤΕ ΕΛΛΗΝΙΚΑ: Κλειστό λόγω έλλειψης προσωπικού το Νεκροτομείο του ΑΠΘ, καταγγέλλουν οι Ιατροδικαστές. Γιατί δεν πάει ο Πολάκης;\nΚλειστό λόγω έλλειψης προσωπικού το Νεκροτομείο του ΑΠΘ, καταγγέλλουν οι Ιατροδικαστές. Γιατί δεν πάει ο Πολάκης;\n«Αυτή τη στιγμή δεν έχουμε ειδικευόμενους» απαντά ο διευθυντής του Εργαστηρίου. Κλειστό λόγω έλλειψης προσωπικού παραμένει από τον Ιανουάριο του 2016 το Νεκροτομείο του Εργαστηρίου Ιατροδικαστικής και Τοξικολογίας του Αριστοτελείου Πανεπιστημίου Θεσσαλονίκης (ΑΠΘ) καταγγέλλει η Ελληνική Ιατροδικαστική Εταιρεία (EIE)... Σε όλο αυτό το διάστημα, οι νεκροτομές γίνονται στην Ιατροδικαστική Υπηρεσία του υπουργείου Δικαιοσύνης στα Διαβατά σύμφωνα με το Αθηναϊκό Πρακτορείο Ειδήσεων.\nΌπως αναφέρει η ΕΙΕ «το Εργαστήριο του ΑΠΘ κάλυπτε όλα τα περιστατικά θανάτων από την ανατολική Θεσσαλονίκη και τη Χαλκιδική, ενώ η Ιατροδικαστική Υπηρεσία του υπουργείου Δικαιοσύνης ήταν αρμόδια για τη δυτική Θεσσαλονίκη και τους όμορους νομούς. Τους τελευταίους μήνες, όμως, όλες οι νεκροτομές - ιατροδικαστικές πράξεις διεκπεραιώνονται μόνο από την Ιατροδικαστική Υπηρεσία που εδρεύει στα Διαβατά Θεσσαλονίκης».\n«Δεν υπάρχει ούτε νεκροτόμος, ούτε τεχνικό προσωπικό, ούτε διοικητικό προσωπικό, ούτε παρασκευαστές. Γι' αυτό ζητήθηκε από το υπουργείο Δικαιοσύνης πρόσκαιρη διεκπεραίωση των νεκροτομών στην Ιατροδικαστική Υπηρεσία στα Διαβατά. Με έγγραφο προς το υπουργείο Δικαιοσύνης ζήτησα να μας δοθεί με διάθεση -γιατί απόσπαση δεν μπορεί- τουλάχιστον ένας νεκροτόμος για να μπορέσει να λειτουργήσει πάλι το Νεκροτομείο», είπε ο κ. Ράικος.


2.107 τα νέα κρούσματα στην Ελλάδα. 153 διασωληνωμένοι, 10 θάνατοι. Η κατανομή. Έρχονται υποχρεωτικοί εμβολιασμοί - porto-rafti\nΑρχική Επικαιρότητα 2.107 τα νέα κρούσματα στην Ελλάδα. 153 διασωληνωμένοι, 10 θάνατοι. Η κατανομή....\n2.107 τα νέα κρούσματα στην Ελλάδα. 153 διασωληνωμένοι, 10 θάνατοι. Η κατανομή. Έρχονται υποχρεωτικοί εμβολιασμοί\nTα νέα εργαστηριακά επιβεβαιωμένα κρούσματα κορωνοϊού που καταγράφηκαν τις τελευταίες 24 ώρες, σύμφωνα με τον ΕΟΔΥ, είναι 2.107, εκ των οποίων 5 εντοπίστηκαν κατόπιν ελέγχων στις πύλες εισόδου της χώρας.\nΣτο «κόκκινο» παραμένει η Αττική, καθώς από τα 2.107 νέα κρούσματα που ανακοίνωσε σήμερα ο ΕΟΔΥ, τα 1115 εντοπίζονται στο Λεκανοπέδιο, ενώ αξιοσημείωτος είναι και ο αριθμός κρουσμάτων στην Κρήτη, αγγίζοντας τα 241 .\nΤην προσεχή εβδομάδα θα γίνουν γνωστές οι αποφάσεις της κυβέρνησης περί του υποχρεωτικού εμβολιασμού, βάσει των εισηγήσεων που έχει κάνει η Επιτροπή Βιοηθικής.\nΣύμφωνα με πληροφορίες, σε αυτή τη φάση εξετάζεται το σενάριο για υποχρεωτικό εμβολιασμό στο υγειονομικό προσωπικό και στα γηροκομεία.\n«Η κυβέρνηση θα ανακοινώσει την επόμενη εβδομάδα τις αποφάσεις της σχετικά με την υποχρεωτικότητα του εμβολιασμού για συγκεκριμένες κατηγορίες εργαζομένων, καθώς έχει ήδη λάβει τη σχετική εισήγηση από την Επιτροπή Βιοηθικής», γνωστοποίησε απαντώντας σε σχετική ερώτηση η κυβερνητική εκπρόσωπος, Αριστοτελία Πελώνη.\nΤι πρότεινε η επιτροπή Βιοηθικής\nΣημειώνεται ότι στα μέσα του Ιουνίου η Εθνική Επιτροπή Βιοηθικής, στην εισήγηση της που δόθηκε στη δημοσιότητα, έκανε αναφορά σε προσέγγιση «κλιμακούμενης πρωτοβουλίας». Όπως τονίζεται, η σύσταση υποχρεωτικότητας αφορά μόνο στις συγκεκριμένες επαγγελματικές ομάδες του προσωπικού των μονάδων υγείας δημόσιου και ιδιωτικού τομέα, καθώς και στο προσωπικό μονάδων περίθαλψης ευπαθών ομάδων.\nΑναφορικά με τον αρχικό προγραμματισμό περί διαχωρισμού σε αμιγείς και μεικτούς χώρους σε ό,τι αφορά στην εστίαση και τη νυχτερινή διασκέδαση, η κυβερνητική εκπρόσωπος παρέπεμψε σε ανακοινώσεις στις αρχές της επόμενης εβδομάδος, υπογραμμίζοντας ότι «σε κάθε περίπτωση θα αξιολογηθούν όλα τα επίκαιρα δεδομένα και αναλόγως θα γίνουν ανακοινώσεις στις αρχές της επόμενης εβδομάδος».\nΥπενθύμισε πως η πανδημία είναι μία δυναμική κατάσταση και επανέλαβε την παρότρυνση για εμβολιασμό σε όλους όσοι δεν έχουν κάνει ακόμη το εμβόλιο.\nΗ κ. Πελώνη επεσήμανε τη στενή συνεργασία ανάμεσα σε Πολιτεία και Εκκλησία από την αρχή της πανδημίας και αναφορικά με την πρόσφατη συνάντηση του πρωθυπουργού, Κυριάκου Μητσοτάκη με τον Αρχιεπίσκοπο Ιερώνυμο, τόνισε ότι «η Εκκλησία παροτρύνει το ποίμνιο να εμβολιαστεί και μπορεί, επίσης, να μιλήσει και για την εμπειρία της με τον ιό, καθώς έχει θρηνήσει πολλούς ιεράρχες στους κόλπους της».\nΠροηγούμενο άρθροΕστιατόριο στο Περιστέρι επιτρέπει είσοδο μόνο σε ανεμβολίαστους κόντρα στα υγειονομικά πρωτόκολλα.\nΕπόμενο άρθροΚοροναϊός – 9.000 τα ενεργά κρούσματα στην Ελλάδα, τα 4.000 στην Αττική. Η μέση ηλικία έπεσε στα 23 έτη.


Τι ανακοίνωσε ο Ιταλός πρωθυπουργός\nΤο ιταλικό ποδόσφαιρο κάνει ένα βήμα προς την κανονικότητα, αφού είναι επίσημη πλέον η απόφαση για επιστροφή του κόσμου στις εξέδρες.\nΤο italians.gr έγραφε πριν λίγες μέρες για το αίτημα της Λίγκας σχετικά με την παρουσία οπαδών στις εξέδρες. Ενα αίτημα που φαινόταν ότι θα γίνει δεκτό, ειδικά μετά την απόφαση για πληρότητα 25% στο Ολίμπικο στα ματς του Euro. Οι εκτιμήσεις, λοιπόν, επιβεβαιώθηκαν, αφού είναι και επίσημο πλέον: Το ιταλικό ποδόσφαιρο υποδέχεται ξανά τον κόσμο στις εξέδρες! Εστω σε μικρό ποσοστό αρχικά.\nΣυγκεκριμένα, όπως ανακοίνωσε ο πρωθυπουργός Μάριο Ντράγκι, η επιστροφή θα ισχύει από την 1η Μαΐου. Από εκείνη την ημέρα, στα ποδοσφαιρικά γήπεδα θα μπορούν να βρίσκονται 1.000 οπαδοί. Αυτό είχε ζητήσει και η Λίγκα άλλωστε, ελπίζοντας ότι ο αριθμός να ανέβει στις τελευταίες δύο αγωνιστικές. Ακόμη κι αν δεν γίνει έτσι όμως, ένα πρώτο βήμα έχει γίνει.\nΟι τελευταίες πέντε αγωνιστικές της Serie A, όπως και ο τελικός του Coppa Italia, θα γίνουν με κόσμο στις εξέδρες. Οπως, δηλαδή, είχε αρχίσει η φετινή σεζόν, μέχρι να αποφασίσουν να κλείσουν τα γήπεδα. Τώρα τα ανοίγουν ξανά και από τη στιγμή που θα γίνει το Euro υπάρχει αισιοδοξία για την επόμενη σεζόν. Αισιοδοξία ότι αυτή θα αρχίσει κανονικά με οπαδούς και όχι με 1.000 αλλά περισσότερους. Ακόμη μία σεζόν σε άδεια γήπεδα, άλλωστε, θα γονατίσει οριστικά τα ποδοσφαιρικά κλαμπ που ούτως ή άλλως υποφέρουν ήδη οικονομικά.\nΚαι επειδή αυτό δεν το θέλει κανείς τους, δεδομένα θα πιέσουν τις Αρχές, ποδοσφαιρικές και μη, για να επιτρέψουν οριστικά την επιστροφή του κόσμου. Με την ελπίδα ότι η πανδημία θα αποτελέσει παρελθόν σιγά-σιγά.\nΠηγή φωτογραφίας: Επίσημoς λογαριασμός της Αταλάντα στο Twitter\nTags: ΓιουβέντουςΙντερΛάτσιοΜίλανΝάπολιΡόμαΦιορεντίναΤορίνοΑταλάνταSerie AΣασουόλοΟυντινέζεΚάλιαριΠάρμαΣαμπντόριαΤζένοαPrimo


Opel Astra j 1.6 turbo 180hp + Landi renzo LPG\nΘέμα: Opel Astra j 1.6 turbo 180hp + Landi renzo LPG\nOpel Astra j 1.6 turbo 180hp + Landi renzo LPG να το αγοράσω;\nΚαλησπέρα σε όλους, ενδιαφέρομαι να πάρω ένα Opel Astra j 1.6 turbo 180hp το οποίο έχει εγκατεστημένο σύστημα lpg Landi renzo, το αμάξι έχει 100000 χιλιόμετρα. Τι συμβουλές έχετε;\nΤελευταία επεξεργασία από το χρήστη PaulPlant : 2 Εβδομάδες πρίν στις 00:19\nΚαλημέρα, το αμάξι ανήκει σε γνωστό. Το αέριο το έβαλε το 2018 μέσα στην Βελμαρ. Πρόσφατα έκανε και το μεγάλο το service με (τα στέλνω όπως μου τα έστειλε)\nfiltro aera k&n\nola kollara neroy\nΕίναι το opc line με 106000 χιλιόμετρα και το αέριο φορέθηκε το 2018 με 75000 χιλιόμετρα. Αν βοηθάει έχει κουμπιά sport και tour εργοστιακά. Με έχουν προβληματίσει διάφορα που διαβάζω που μιλούν για ζημιές στα καπάκια γιατί έχουν μαλακά μέταλα τα Opel. Ισχύει; είναι καλή αγορά;\nΤελευταία επεξεργασία από το χρήστη PaulPlant : 2 Εβδομάδες πρίν στις 15:59\nαν το αεριο ειναι ρυθμισμενο σωστα και γινεται το σερβις του δεν εχει προβλημα. ειναι καλο οτι εχει κανει τοσο μαγαλοσερβις ,απλα με προβληματιζει λιγο οτι χρειαστηκε να αλλαξει τοσα πολλα πραγματα. αφου ομως ειναι γνωστου σου δεν θα υπαρχει προβλημα\nΝα σου πω την αλήθεια και εμένα με προβλημάτισε στην αρχή αλλά σκέφτηκα ότι είναι αμάξι δεκαετίας και πλέον όλα αυτά έχουν ημερομηνία λήξης κατά κάποιο τρόπο.\nΑφού είσαι Μαραθώνα, θα σου πρότεινα να το πας σε γνωστή αντιπροσωπία Opel της Νέας Μάκρης, η οποία "δουλεύει" την συγκεκριμένη εταιρία LPG να στο ξεσκονίσουν από κάθε άποψη.\nΟ ένας από τους δύο μηχανικούς εκεί, έχει ένα "βελτιωμένο" Astra J 1.6T με το συγκεκριμένο LPG kit. Θα σου λύσει όποια απορία έχεις...\nΤελευταία επεξεργασία από το χρήστη TOMMY : 1 Εβδομάδα Πριν στις 07:27\nΣωστά, το έχω κανονίσει για Δευτέρα!\nΤι έδειξε ο έλεγχος;\nΑπό τον/την antonis_20 στο forum Problems & Questions (Προβλήματα & Ερωτήσεις)\nΤελευταίο Μήνυμα: 22-02-20, 17:00\nOpel Astra GTC TURBO SPORT 180HP OPC LINE '09\nΑπό τον/την tasxan206 στο forum Πωλείται\nΤελευταίο Μήνυμα: 07-07-19, 23:20\nΑπό τον/την ΧΑΡΗΣ στο forum Problems & Questions (Προβλήματα & Ερωτήσεις)\nΤελευταίο Μήνυμα: 15-09-17, 19:54


Διαμορφώστε το χώρο σας, με την απαράμιλλη Κυκλαδική αισθητική!! | Style Adorés\nΚυκλαδίτικο στυλ: Ο Ελληνικός Μινιμαλισμός!!\nΣήμερα θα ασχοληθούμε για το κυκλαδίτικο στυλ και τα χαρακτηριστικά του, που θα μας βοηθήσει να το φέρουμε στον χώρο μας……\nΤο Ελληνικό καλοκαιράκι είναι πλέον στην ακμή του!! Η ζέστη έχει κάνει αισθητή την παρουσία της και οι περισσότεροι από εμάς, ονειρεύονται τα υπέροχα ελληνικά νησιά μας, με τις καταγάλανες θάλασσες, τις ονειρεμένες παραλίες και τον ανάλαφρο τρόπο ζωής τους.\nΌλα τα νησιά της χώρας μας είναι μαγευτικά. Δεν το λέμε μόνο εμείς αλλά και όσοι ξένοι τουρίστες έρχονται κάθε χρόνο για να τα επισκεφτούν. Ειδικά οι Κυκλάδες, έχουν παγκοσμίως και μια ακόμα πρωτοτυπία να αναδείξουν: την αρχιτεκτονική τους!!\nΠραγματικά μιλάμε για μια αρχιτεκτονική μοναδική στο κόσμο, που είναι συνυφασμένη με την πρακτική χαλαρή πλευρά της ζωής, που δίνει βασικές λύσεις διαβίωσης και χαίρει απαράμιλλης αισθητικής.\nΜια αρχιτεκτονική που υπάρχει στα νησιά των Κυκλάδων απαράλλαχτη εδώ και 5.000 χρόνια και οι καλλιτέχνες όλου του κόσμου, την ονομάζουν «Ελληνικό Μινιμαλισμό«, μιας και αγαπάει μόνο ότι είναι απαραίτητο και ανάλαφρο.\nΑς δούμε όμως τα βασικά της χαρακτηριστικά!!\nΥπάρχει προτίμηση στις καθαρές γεωμετρικές φόρμες. Κύριο σχήμα για τα σπίτια είναι το ορθογώνιο παραλληλεπίπεδο και ο κύβος, με στρογγυλεμένες γωνίες. Ενώνονται σε συστάδες για να δημιουργήσουν τα υπέροχα χωριά των Κυκλάδων που μοιάζουν σαν ένα τεράστιο ενιαίο σύνολο. Αυτή η αδιαίρετη φόρμα που σκαρφαλώνει τις πλαγιές, ενισχύεται, από τη χρήση του λευκού ασβέστη που καλύπτει τα πάντα!!\nΟι στέγες είναι κυρίως επίπεδες, αλλά σε ορισμένα νησιά συναντάμε και υπέροχες θολωτές…\nΤα πορτοπαράθυρα είναι στενά, βαμμένα με έντονα χρώματα και με το μπλε της θάλασσας να κυριαρχεί.\nΧρησιμοποιούνται φυσικά υλικά στα δάπεδα, με προτίμηση στο βότσαλο, τη πέτρα και το ακατέργαστο ξύλο.\nΥπέροχα ξύλινα έπιπλα μικρών διαστάσεων, διακοσμούν με φειδώ τους εσωτερικούς χώρους. Πρόκειται για πραγματικά αριστουργήματα παραδοσιακής τέχνης, διάσημα σε όλο το κόσμο σαν Σκυριανά. Η Σκύρος που ανήκει στις Σποράδες, έχει επηρεάσει όλα τα νησιά του Αιγαίου στην εσωτερική διακόσμηση.\nΤα παραπάνω βασικά χαρακτηριστικά, μεταλλάσσονται από νησί σε νησί με αποτέλεσμα οι συνδυασμοί να είναι άπειροι και ο κάθε τόπος να αποκτά ιδιαιτερότητες που τον καθιστούν μοναδικό.\nΈτσι, θα αναφέρουμε, τα υπέροχα υπόσκαφα της Σαντορίνης, σκαμμένα μέσα στον ηφαιστειογενή βράχο, τους περίφημους περιστερώνες της Τήνου, με τις «δαντελένιες» διακοσμήσεις, την μοναδικά δομημένη χώρα της Μυκόνου, με την ενδιαφέρουσα πολυχρωμία!!\nΥπάρχουν τόσα πολλά παραδείγματα, που δεν χωράνε σε ένα επιγραμματικό άρθρο…\nΤι κάνουμε όμως αν θέλουμε να εντάξουμε το Κυκλαδίτικο στυλ στο χώρο μας;\nΑν θέλουμε να φέρουμε την αύρα του Ελληνικού καλοκαιριού στο εξοχικό μας ή αν θέλουμε να εντάξουμε στοιχεία του στο διαμέρισμα στη πόλη, πρέπει να προσέξουμε τις παρακάτω συμβουλές:\n1. Προσπαθούμε να φτιάξουμε ένα χώρο πρακτικό, λειτουργικό και όσο γίνεται λιγότερο φορτωμένο!!\nΤα μεγάλα έπιπλα με minimal αισθητική, συνδυάζονται αρμονικά με παραδοσιακά τεμάχια από φυσικό ξύλο, άλλοτε στους τόνους του καφέ και άλλοτε σε έντονα χρώματα. Δεν ξεχνάμε οτι μεγάλη χρήση έχουν τα χτιστά καθίσματα που κυριαρχούν σε όλα τα δωμάτια.\n2. Επενδύουμε τα πατώματα με σανίδες από φυσικό ακατέργαστο ξύλο, ή με πέτρα σε ακανόνιστα σχήματα, συνήθως σε γκρι και μπεζ αποχρώσεις!!\nΜια άλλη πολύ καλή και οικονομική επιλογή είναι η χρήση του επεξεργασμένου τσιμέντου (βιομηχανικό δάπεδο), που θυμίζει τέφρα από ηφαίστειο.\n3. Στα ταβάνια επιλέγουμε επένδυση από ακατέργαστο ξύλο με διακοσμητικά ξύλινα δοκάρια!!\nΜπορούμε να τα αφήσουμε στο φυσικό τους χρώμα ή να τα βάψουμε σε λευκές και υπόλευκες αποχρώσεις. Μια άλλη επιλογή είναι απλά να τα αφήσουμε γυμνά βάφοντας τα ολόλευκα και μάλιστα χωρίς να χρησιμοποιήσουμε γύψινα στην ένωση με τους τοίχους. Αντίθετα ενώνουμε το ταβάνι με τους τοίχους αμβλύνοντας τις γωνίες στις ενώσεις.\n4. Στους τοίχους το χρώμα που πρωταγωνιστεί είναι το απόλυτο λευκό!!\nΜάλιστα οι βαφές καλό θα είναι να έχουν ματ φινίρισμα για να θυμίζουν ασβέστη. Το εφέ θα είναι ακόμα καλύτερο αν δεν επιμείνουμε στο λείο σπατουλάρισμα αλλά αφήσουμε τους τοίχους άγριους και με ατέλειες που θα δημιουργήσουν σκιές.\n5. Τα υφάσματα που διαλέγουμε είναι συνήθως μονόχρωμα!!\nΠρόκειται για δροσερά βαμβακερά, φίνα λινά και αέρινες γάζες, που καλύπτουν τα καθίσματα, σκιάζουν τα παράθυρα και κρέμονται πάνω από κρεβάτια, δημιουργώντας ρομαντικές κουνουπιέρες. Μεγάλη χρήση έχει και το καραβόπανο ειδικά σαν ύφασμα επίπλωσης σε καναπέδες και καρέκλες.\n6. Προσέχουμε τα διακοσμητικά που θα ομορφύνουν το χώρο να είναι ιδιαίτερα, με minimal αισθητική, επηρεασμένα όμως από τη λαϊκή τέχνη!!\nΈτσι έχουν θέση ξύλινα τέχνεργα που θυμίζουν έργα μοντέρνας τέχνης, παραδοσιακά πήλινα αγγεία στο χρώμα της τερακότας αλλά και βαμμένα ή ζωγραφισμένα σε έντονες αποχρώσεις. Επίσης πολύ όμορφες είναι και οι τοιχογραφίες με θέματα από την Αρχαία Κυκλαδίτικη και Μινωική Εποχή που μπορούν να δώσουν μια νότα «μνημειακής» αισθητικής μέσα στο μινιμαλιστικό λευκό.\n7. Στο φωτισμό διαλέγουμε παραδοσιακά φωτιστικά, ή μοντέρνα από ψάθα.\nΣίγουρα εκτός από τα κρεμαστά που θα χρησιμοποιήσουμε για τη διάχυση του φωτός, θα χρειαστούμε λάμπες για έμμεσο φωτισμό, αλλά και σποτ άμεσου φωτισμού για το απαραίτητο εφέ των «άγριων» τοίχων.\nΔεν πρέπει να ξεχάσουμε οτι πολύ καλά αποτελέσματα έχει η χρήση της ψάθας και του καλαμιού σε διάφορα σημεία του χώρου.\nΤα υλικά πλέξης, θα δώσουν ενδιαφέρουσα καλοκαιρινή νότα. Έτσι ενσωματώνουμε στο χώρο μας τις υπέροχες ξύλινες καρέκλες με ψάθινο κάθισμα, που όλοι έχουμε δει στα παραδοσιακά καφενεία των νησιών, ή καλύπτουμε τα ταβάνια με καλαμωτή για πιο ρουστίκ αποτέλεσμα.\nΤέλος θα μπορούσαμε, αν το λευκό στους τοίχους μας φαίνεται πολύ, να το παντρέψουμε με κάποια επένδυση πέτρας σε ορισμένα σημεία του χώρου. Επίσης πολύ καλό αποτέλεσμα θα είχε και η χρήση κάποιου χρώματος, ειδικά όταν αυτό θα έχει την αίσθηση της παλαιωμένης πατίνας.\nΤο Κυκλαδίτικο στυλ, είναι διάσημο σε όλο το κόσμο για την απαράμιλλη αισθητική του!!\nΑπό τις Ευρωπαϊκές χώρες του νότου, ως την Αμερική και την Ιαπωνία, κατασκευάζουν ολόκληρες περιοχές χρησιμοποιώντας το Ελληνικό μινιμαλισμό των νησιών των Κυκλάδων. Προσπαθούν να αποκτήσουν έτσι λίγη από τη μαγεία του τόπου μας, αλλά δυστυχώς η προσπάθεια είναι μάταια..\nΠουθενά δεν ταιριάζει αυτό το στυλ περισσότερο από τη χώρα που το γέννησε και σε κανένα λαό δεν «κουμπώνει» περισσότερο από ότι στους Έλληνες!!\nΚαι αυτό γιατί η Κυκλαδίτικη μινιμαλιστική αρχιτεκτονική και διακόσμηση είναι φτιαγμένη από το μπλε του ουρανού και της θάλασσας μας, το λευκό των κυμάτων και της ασβεστολιθικής πέτρας μας που καίγεται από το ήλιο!!\nΕίναι γεμάτη από την αέρινη ψυχή μας και λουσμένη από το αιώνιο Ελληνικό φως!!


Μάχη «στήθος με στήθος» για Κλίντον - Τραμπ - Newpost.gr\nΜάχη «στήθος με στήθος» για Κλίντον - Τραμπ: Πόσο θα «κοστίσει» στην υποψήφια η ιστορία με τα e-mails\nΣτον απόηχο του εκ νέου ''ανοίγματος'' της υπόθεσης με τα e-mails της Χίλαρι Κλίντον, μια ακόμα δημοσκόπηση της Washigton Post θέλει τους δύο μονομάχους να απέχουν μόνο... 2 μονάδες ο ένας από τον άλλον, 10 μόλις ημέρες πριν από την εκλογική αναμέτρηση της 8ης Νοεμβρίου.\nΔημοσίευση 29 Οκτωβρίου 2016, 20:06 / Ανανεώθηκε 29 Οκτωβρίου 2016, 22:46\nΚέρι: Δεν έχω ενημερωθεί από το FBI για την έρευνα για τα...\nΕξηγήσεις από το FBI για τη νέα έρευνα ζητά η Κλίντον -...\nΌπως αναφέρει η δημοσκόπηση, η οποία έλαβε χώρα από την περασμένη Δευτέρα ως την περασμένη Πέμπτη, οι ψηφοφόροι είναι ''μοιρασμένοι'': Το 47% θέλουν την Κλίντον και το 45% προτίθενται να ψηφίσουν τον Τραμπ.\nΠρόκειται για μια μικρή μεταβολή από τα αποτελέσματα της περασμένης εβδομάδας, όπου η διαφορά ήταν 48%-44%.\nΗ εφημερίδα εκτιμά ότι η μείωση της διαφοράς έχει να κάνει και με την ανακίνηση της υπόθεσης με τα e-mails της Χίλαρι Κλίντον, κάτι για το οποίο η ίδια έχει υποστεί μεγάλη κριτική.\nΚλίντον: Για ποιο λόγο το FBI έρευνα εκ νέου την υπόθεση\nΤην ίδια στιγμή, κάλεσμα στο FBI να εξηγήσει το ταχύτερο δυνατό για ποιο λόγο ερευνά εκ νέου την υπόθεση με τα e-mail της απηύθυνε η Χίλαρι Κλίντον, περνώντας στην επικοινωνιακή αντεπίθεση τη στιγμή που οι Ηνωμένες Πολιτείες μπαίνουν στην τελική ευθεία πριν τις προεδρικές εκλογές της 8ης Νοεμβρίου.\nΜε τις επιστολικές ψήφους να έχουν αρχίσει να συρρέουν σε πολλές πολιτείες, η κ. Κλίντον τόνισε πως ο αμερικανικός λαός «αξίζει να γνωρίζει αμέσως όλα τα γεγονότα», προσθέτοντας πως το FBI οφείλει να δώσει πλήρεις εξηγήσεις «χωρίς καθυστέρηση».\nΑπό την άλλη πλευρά, ο Ντόναλντ Τραμπ, ο ρεπουμπλικανός υποψήφιος που φαινόταν να οδεύει προς την ήττα στις 8 Νοεμβρίου, επωφελήθηκε από την ανέλπιστη ευκαιρία για να διαβεβαιώσει τους οπαδούς του πως ο Λευκός Οίκος δεν έχει χαθεί.\nΗ ανακάλυψη των μηνυμάτων δίνει ένα νέο νόημα στο θέμα του τέλους της προεκλογικής εκστρατείας του, που είναι η υποτιθέμενη διαφθορά και τα δεοντολογικά προβλήματα της αντιπάλου του.\n«Είναι επιτακτική ανάγκη το Γραφείο να εξηγήσει την εν λόγω υπόθεση όπως είναι, και χωρίς καθυστέρηση», υπογράμμισε η υποψήφια. Όμως ο όγκος της δουλειάς για τη μελέτη χιλιάδων μηνυμάτων καθιστά λίγο πιθανό το ενδεχόμενο να καταλήξει το FBI σε νέα συμπεράσματα μέχρι τις 8 Νοεμβρίου.\nΟι αντιδράσεις ήρθαν βροχή απ' όλη την πολιτική σκακιέρα. Το στρατόπεδο της Κλίντον επαναλάμβανε το ίδιο μήνυμα: το FBI οφείλει να δώσει εξηγήσεις γι' αυτή τη χειροβομβίδα που το ίδιο απασφάλισε.\nΣύμμαχοι υπονοούσαν πως ο Τζέιμς Κόμεϊ, ο οποίος είχε επικριθεί πολύ από τον Ντόναλντ Τραμπ επειδή είχε συστήσει να απαλλαγεί η Χίλαρι Κλίντον, επιδιώκει να είναι καλυμμένος ώστε να μην τον κατηγορήσουν ότι είχε κρύψει αυτές τις νέες εξελίξεις σ' ένα τόσο ευαίσθητο θέμα.\nΗ διευθύντρια της προεκλογικής εκστρατείας του, η Κελιάν Κόνγουεϊ, κάλεσε επίσης το FBI να ρίξει άπλετο φως σ' αυτή τη νέα πτυχή μιας έρευνας που μοιάζει ατελείωτη.\nFBI ΧΙΛΑΡΙ ΚΛΙΝΤΟΝ ΝΤΟΝΑΛΝΤ ΤΡΑΜΠ


October 11, 2005 στις κατηγορίες ΟΙΚΟΝΟΜΙΑ,\nΤους τίτλους των CosmOTE, Εθνική Τράπεζα, Γερμανός, Μυτιληναίος και Αργυρομεταλλευμάτων και Βαρυτίνης ξεχωρίζει η Marfin Analysis από το outperform list που εκπονεί, στο τελευταίο εβδομαδιαίο report της, στο οποίο θεωρεί επίσης ως επενδυτικές ευκαιρίες τα ΚΑΕ και την Coca-Cola στα τρέχοντα επίπεδα τιμών. Εγώ απλώς να σημειώσω πως εσχάτως η κινητικότητα που επιδεικνύει το τμήμα αναλύσεων της Marfin έχει δώσει πνοή σε ανάλογα τμήματα κι άλλων εγχώριων οίκων, με ό,τι αυτό μπορεί να σημαίνει για τη γενικότερη κινητικότητα εισηγμένων και διαχειριστών!\n«Στους πιθανούς στόχους εξαγοράς συγκαταλέγει τη Motor Oil η Citigroup». Η είδηση πέρασε στα ψιλά, δεν θα έπρεπε όμως!\nΝομίζω ότι αυτή εδώ η στήλη σάς τα είχε πει εγκαίρως. Και στον χώρο των τραπεζών οσονούπω θα γίνει το… μάλε – βράσε! Έχουμε και λέμε λοιπόν και για να μη λέτε πως τα βγάζω από το κεφάλι μου, να σας θυμίσω τι γράφανε sites και εφημερίδες μεσοβδόμαδα: «Στο επίκεντρο των deals βρίσκονται οι μικρές τράπεζες, συμπεριλαμβανομένων ακόμη και των ξένων τραπεζών που βρίσκονται στην Ελλάδα, εξέλιξη που καταδεικνύει ότι πολύ σύντομα θα επιταχυνθεί η συγκέντρωση στον κλάδο. Η Marfin Bank με την εξαγορά του 10% της Εγνατίας, αλλά και την αύξηση κεφαλαίου ύψους 400 εκατ. ευρώ που θα ολοκληρωθεί την πρώτη εβδομάδα του Νοεμβρίου, φαίνεται ότι έχει κάνει κρούσεις τουλάχιστον προς 7 τράπεζες, 4 ελληνικές και 3 ξένες. H Omega Bank έχει πραγματοποιήσει διερευνητικές επαφές με 6 τράπεζες, 4 ελληνικές και 2 ξένες, ενώ η Probank έχει δεχτεί κρούσεις από 2 τράπεζες, τη Marfin και την Proton Bank. Στο επίκεντρο των εξελίξεων βρίσκεται και η Aspis bank, η οποία πραγματοποίησε επαφές με τη γαλλική τράπεζα Caisse d’ Epargne. H γαλλική τράπεζα συνομιλεί και με την Omega Bank, ωστόσο δεν έχει ακόμη υπάρξει κάποιας μορφής συμφωνία. Τέσσερις ξένες τράπεζες, οι γαλλικές BNP Paribas και η Caisse d’ Epargne, η ισπανική Banco Santander και η Fortis επιδεικνύουν σταθερά ενδιαφέρον για την ελληνική τραπεζική αγορά. Φέρονται να έχουν πραγματοποιήσει διερευνητικές επαφές με τις Alpha, Πειραιώς, Aspis Bank, Omega Bank και Eurobank». Σχόλια δικά σας…\nLOGIC DIS και PROFILE: Ένα από τα μεγαλύτερα έργα πληροφορικής για το τρέχον έτος, με προϋπολογισμό ύψους 11,5 εκατ. ευρώ, κατακυρώθηκε επίσημα στα τέλη του Σεπτέμβρη στις δύο εταιρείες. Πρόκειται για την ανάπτυξη ολοκληρωμένου πληροφορικού συστήματος για τη διαχείριση επιβατικών μεταφορών του ΟΣΕ και το σημαντικό είναι ότι εξασφαλίζει για τις δύο εταιρείες έργο κάλυψης ορίζοντα 4ετίας τουλάχιστον. Κάτι ιδιαίτερα σημαντικό για τους χαλεπούς καιρούς που διάγει εσχάτως ο κλάδος … Για να μη μιλήσω για την ίδια την LOGIC DIS και τα προβλήματα που την ταλανίζουν εσχάτως (αρνητική καθαρή θέση, προσπάθεια νέας αύξησης μετοχικού κεφαλαίου, στάση του βασικού μετόχου της -ήτοι της Eurobank). (Σ.σ.: Ποιος είπαμε ότι πρόλαβε να πάρει πολλά πολλά χαρτιά της εταιρείας;)\nΣτη διάθεση 5.195.060 μετοχών της Mέτκα ή ποσοστό περίπου 10% προχωρά ο Όμιλος Μυτιληναίου. Αποδέκτες του ποσοστού «περιορισμένος αριθμός ξένων κυρίως θεσμικών επενδυτών», όπως χαρακτηριστικά ανέφερε σε ανακοίνωσή του ο Όμιλος.\nΓερμανός: Αναμένεται αύξηση κερδών 13-17% για τη φετινή χρήση. Πάρα ταύτα, πολλές επενδυτικές, πρωτίστως μεγάλες ΑΧΕ, τραπεζικές θυγατρικές και κάποιοι ξένοι οίκοι, εξέφραζαν μέχρι σήμερα κάποιες «επιφυλάξεις» για την περαιτέρω πορεία του τίτλου. Αν δεν κάνω λάθος, κάποιοι έσπευσαν μάλιστα να συστήσουν «διακράτηση» για το χαρτί. Εσείς τώρα τι καταλάβατε από αυτή την εξέλιξη; Τροφή για σκέψη!!!\nΤους τίτλους των CosmOTE, Εθνική Τράπεζα, Γερμανός, Μυτιληναίος και Αργυρομεταλλευμάτων και Βαρυτίνης ξεχωρίζει η…


Νίκη-ΠΑΟΒ 0-3: Μια… νίκη για τον Μίκι! - Ilia.news\nΝίκη-ΠΑΟΒ 0-3: Μια… νίκη για τον Μίκι!\nΣπουδαία απόδοση για ένα ημίχρονο έπιασε ο ΠΑΟ Βάρδας σήμερα το απόγευμα στο Τραγανό, με αποτέλεσμα να φτάσει το δείκτη του σκορ στο τελικό 3-0, πριν ακόμα οι δυο ομάδες πάνε στα αποδυτήρια για την ανάπαυλα. Μια μεγάλη εμφάνιση την οποία είναι βέβαιο ότι αν έβλεπε ο Μίκι Τσίρκοβιτς θα ήταν περήφανος για τους παίκτες του. Παίκτες, οι οποίοι πριν το παιχνίδι, έδωσαν όρκο στα αποδυτήρια, όχι απλά για τη νίκη, αλλά και για ένα καλό παιχνίδι, μια απόδοση με βάση τα όσα τους έχει ζητήσει και τους ζητάει ο Σέρβος, ένα μήνα περίπου τώρα κατά τη διάρκεια της προετοιμασίας.\nΚαι πράγματι, αυτός ο Παμβουπρασιακός, ήταν χάρμα οφθαλμών στο πρώτο μέρος. Αφού πέρασαν τα πρώτα αναγνωριστικά λεπτά, χρόνος για να βρουν οι Ταύροι της Βουπρασίας τα μέτρα τους στον αγωνιστικό χώρο του Τραγανού, έπιασαν ρυθμό και έκρυψαν τη μπάλα.\nΜε πολύ καλό και οργανωμένο πρέσινγκ σε όλα τα μήκη και πλάτη του γηπέδου, είχαν διαρκώς την αριθμητική υπεροχή. Επιθετική άμυνα, αλλά και πολύ καλή κυκλοφορία της μπάλας και γρήγορη μεταφορά της μπάλας από τη μια πλευρά του γηπέδου στην άλλη, με αποτέλεσμα να βγαίνουν γρήγοροι και ωραίοι συνδυασμοί.\nΜε αυτό τον τρόπο προήλθε το πρώτο γκολ, ένα γκολ για σεμινάριο. Η μπάλα φτάνει στον Γούρμο, ο οποίος γυρίζει χαμηλά να πάρει και να μοιράσει, η μπάλα αλλάζει γρήγορα πόδια, φτάνει αριστερά στον αμαρκάριστο Ζέλιο ο οποίος έχει ανέβει ολόκληρο τον διάδρομο και βγάζει σέντρα ακριβείας για τον Μπούνα, ο οποίος από δεξί εξτρέμ, έχει «καρφωθεί» σέντερ φορ στο χώρο που ανοίγει ο Γούρμος και με υποδειγματική κεφαλιά, κάνει το 0-1.\nΛίγο αργότερα, η πίεση ψηλά του ΠΑΟΒ, αποφέρει το λάθος, οι Πράσινοι κλέβουν και με γρήγορη μετάβαση σε φάση επίθεσης, ανοίγουν αριστερά τη μπάλα για τον Γούρμο, ο οποίος ανοίγει ακόμα πιο αριστερά για τον επερχόμενο Ντόμα, ο οποίος με πλασέ μέσα από την περιοχή γράφει το 0-2.\nΤο 0-3, ήταν υποδειγματική εκδήλωση αντεπίθεσης, από τη μια περιοχή στην άλλη, η μπάλα έφυγε δεξιά, ο Αγουρίδης έκανε τη σέντρα στο ύψος της περιοχής, όπου ο Πολίτης έχει κάνει τη -box to box- κίνηση, πιάνει τη γυριστή κεφαλιά και στέλνει (και με λίγη δόση τύχης λόγω αέρα), τη μπάλα στο παραθυράκι του ανήμπορου να αντιδράσει Σισνιέφσκι.\nΝίκη: Μάτσι, Γαργαρώνης, Ε. Κολοτούρος, Χ. Κολοτούρος, Κ. Κολοτούρος, Ακασού, Στάτης, Σκοτζάι, Χατζηλιόντας, Οσεϊμπόνσου, Δ. Κολοτούρος (Καλογερόπουλος, Ν. Κολοτούρος, Γεωργιόπουλος, Αντωνόπουλος, Μπούτσι).\nΠροηγούμενο άρθροΚάτι… τρέχει με Θωμά στην Προοδευτική!\nΕπόμενο άρθροΠανηλειακός-Διαγόρας 2-1: Ήταν μέχρι να βρει ρυθμό…


Πασίγνωστη τραγουδίστρια εγκατέλειψε τα εγκόσμια και έγινε μοναχή! Το τραγικό γεγονός που τη σημάδεψε! – Makeleio.gr\nHomeΕΠΙΚΑΙΡΟΤΗΤΑΠασίγνωστη τραγουδίστρια εγκατέλειψε τα εγκόσμια και έγινε μοναχή! Το τραγικό γεγονός που τη σημάδεψε!\n«Μου τον στέρησε και δεν είχε κανένα δικαίωμα». Ξεσπά η κόρη του...\nΔΕΙΤΕ ΕΔΩ τρομακτικές αποκαλύψεις για τους γυφτοσκοπιανούς! Οι Σκοπιανοί έχουν περισσότερα όπλα...\nτωρα την ανακαλυψατε οτι εγινε μοναχη κατι χρονια ειναι


Τίτλοι τέλους στον γάμο διάσημου ζευγαριού! - Tlife.gr\n08.07.2015 | 10:14\nΤίτλοι τέλους στον γάμο διάσημου ζευγαριού!\nΑυτός είναι ένας χωρισμός που σίγουρα δεν περίμενε κανείς. Ο πρώην τραγουδιστής του boyband Westlife, Brian McFadden και το εντυπωσιακό μοντέλο Vogue Williams, αποφάσισαν να χωρίσουν λίγο πριν συμπληρώσουν τρία χρόνια γάμου εκπλήσσοντας τους fan τους.\nΗ ανακοίνωση του ζευγαριού ήρθε μέσω του λογαριασμού του τραγουδιστή στο Instagram. "Με μεγάλη λύπη εγώ και η Vogue αποφασίσαμε να τραβήξουμε χωριστούς δρόμους στη ζωή. Πάντα θα νοιαζόμαστε πολύ ο ένας για τον άλλο, θα παραμείνουμε φίλοι και θα ευχόμαστε τα καλύτερα ο ένας για τον άλλο. Δεν έχουμε κάτι επιπλέον να πούμε επί του θέματος και θέλουμε να ευχαριστήσουμε πολύ την οικογένεια και τους φίλους μας που μας στηρίζουν αυτή τη δύσκολη περίοδο", έγραψε ο Brian McFadden.\nΑπορίας άξιο είναι πάντως το πως κατέληξε στο διαζύγιο ένα από τα αγαπημένα ζευγάρια της βρετανικής showbiz. Οι δυο τους είχαν μόλις πριν έναν μήνα αγοράσει το νέο τους σπίτι στο Δουβλίνο της Ιρλανδίας, με την Vogue Williams να δηλώνει "ενθουσιασμένη" με αυτό, ενώ παράλληλα είχαν υιοθετήσει μαζί κι ένα σκυλάκι το ίδιο διάστημα. Τον περασμένο μήνα επίσης η σύζυγος του τραγουδιστή δήλωνε ότι έχει ήδη διαλέξει το όνομα για το πρώτο τους παιδί αν ποτέ αποκτούσαν ένα. Ο Brian McFadden έχει ήδη δύο κόρες με την πρώην σύντροφό του Kerry Katona.\nΔΙΑΖΥΓΙΟ ΔΙΑΣΗΜΟ ΖΕΥΓΑΡΙ


Ιδιαίτερα μαθήματα ΚΩΝΣΤΑΝΤΙΝΑ ΝΤΡΕΛΙΑ\nΑρχική / ΚΩΝΣΤΑΝΤΙΝΑ ΝΤΡΕΛΙΑ\nΙδιαίτερα Μέσης Εκπαίδευσης, Ιδιαίτερα Βιολογίας, Ιδιαίτερα ΕΠΑΛ, Ιδιαίτερα Μαθήματα Μαθηματικών, Ιδιαίτερα Φυσικής και Πανεπιστημιακά Μαθήματα.\nΠαραδίδω ιδιαίτερα μαθήματα γυμνασίου/λυκείου και πραγματοποιώ προετοιμασία πανελληνίων στην ειδικότητα μηχανικός αυτοκινήτων στο ΕΠΑΛ. Στα μαθήματα προετοιμασίας πανελληνίων η τιμή είναι 10Ε ενώ στο γυμνάσιο/λύκειο 8Ε. Κατέχω εμπειρία πανελληνίων σε φροντιστήριο σε τουλάχιστον 2 παιδιά. Δεν απαιτείται αγορά εξωσχολικών βιβλίων καθώς δουλεύω με φωτοτυπίες και σημειώσεις! Μπορώ να εξυπηρετήσω μαθητές στην ανατολική Θεσσαλονίκη κυρίως, ή σε περιοχές τουλάχιστον με πρόσβαση σε συγκοινωνίες.\n1 χρόνο σε φροντιστήριο και μαθήματα κατοίκων για πανελλήνιες ΕΠΑΛ\nΦοιτητής έως 30 ετών - Θέρμη\nΗμ. Ενημέρωσης: 30-03-2018\nΗμ. Δημοσίευσης: 28-03-2018\n7884 διαθέσιμοι καθηγητές εμπιστεύονται το idietera.gr\nΙδιαίτερα Μαθήματα Δημοτικού, Άλλες θεωρ. επιστήμες, Ιδιαίτερα Μέσης Εκπαίδευσης, Ιδιαίτερα Φιλολογικών, Ιδιαίτερα Ιστορίας\nΜε περισσότερους απο 7884 αξιόπιστους και επικυρωμένους καθηγητές για ιδιαίτερα μαθήματα σε όλη την Ελλάδα, το idietera.gr είναι η πρώτη και μεγαλύτερη ιστοσελίδα αναζήτησης καθηγητών για ιδιαίτερα μαθήματα. Από το 2012 μέχρι και σήμερα εξελισσόμαστε διαρκώς, ανανεώνουμε και βελτιώνουμε τις υπηρεσίες μας για να σας προτείνουμε τους καλύτερους εκπαιδευτικούς από όλες τις ειδικότητες.


Ψητή πατάτα με γέμιση μπριζόλας\nΠέμπτη, 7 Φεβρουάριος 2019 12:00\n2 κουταλάκια του γλυκού σκόνη τσίλι\n500 γραμ. μοσχαρίσια μπριζόλα κομμένη σε μεσαίες λωρίδες\nμία μίξη από πιπεριές σε όλα τα χρώματα\n2 αβοκάντο κομμένα στη μέση\nΠροθερμάνετε το φούρνο στους 220 βαθμούς. Πλύνετε καλά τις πατάτες, τρυπήστε τις παντού με ένα πιρούνι, τρίψτε τις με λίγο λάδι και αλατοπίπερο. Τυλίξτε κάθε πατάτα με αλουμινόχαρτο και ψήστε στο φούρνο για 45-55 λεπτά.\nΓια να κάνετε τη μαρινάδα, βάλτε σε ένα μπολ το χυμό λάιμ, το τσίλι, το σκόρδο, το κύμινο, το ελαιόλαδο και αλατοπίπερο. Μοιράστε τη μαρινάδα σε 2 μπολ. Βάλτε την μπριζόλα στο ένα και ανακατέψτε καλά. Βάλτε τα κρεμμύδια και τις πιπεριές στο άλλο μπολ. Καλύψτε και τα δύο με μεμβράνη και βάλτε τα στο ψυγείο.\nΌταν έχετε ακόμα 20 λεπτά μέχρι να βγάλετε τις πατάτες, βάλτε στο τηγάνι ελαιόλαδο σε μέτρια φωτιά. Ρίξτε το μείγμα των πιπεριών και ανακατέψτε για 12-15 λεπτά μέχρι να μαλακώσουν. Καθαρίστε την μπριζόλα και τηγανίστε για 3-5 λεπτά. Ξαναβάλτε στο τηγάνι τις πιπεριές.\nΛιώστε το αβοκάντο με ένα πιρούνι και ρίξτε αλάτι και κόλιανδρο. Για να σερβίρετε, κόψτε τις πατάτες στη μέση, καθαρίστε το εσωτερικό με πιρούνι και ρίξτε μέσα το μείγμα της μπριζόλας με τις πιπεριές και λίγο αβοκάντο.\nΙταλική ομελέτα φούρνου\nΗ τυρόπιτα στην πιο νόστιμη και γρήγορη εκδοχή της


Με αφορμή το βιβλίο του Βαγγέλη Ηλιόπουλου «Τα βράδια ονειρεύομαι ότι είμαι σπίτι μου» οι μαθητές/τριες ζωγραφίζουν το όνειρο της Καρυάτιδας που βρίσκεται στο Λονδίνο και ονειρεύεται να επιτρέψει για να βρει τις αδελφές της από το Ερεχθείο στο Νέο Μουσείο της Ακρόπολης.\nΣτόχος να συγκεντρωθούν 3191 έργα, όσα είναι τα χιλιόμετρα που χωρίζουν το Βρετανικό Μουσείο στο Λονδίνο από το Νέο Μουσείο της Ακρόπολης.\nΟ διαγωνισμός απευθύνεται σε μαθητές/τριες Νηπιαγωγείων και Δημοτικών στην Ελλάδα, στην Κύπρο και στα ελληνικά σχολεία του Εξωτερικού. Ο διαγωνισμός δεν έχει αξιολογικό χαρακτήρα. Σημασία έχει η συμμετοχή για την επίτευξη του κοινού στόχου : τη συγκέντρωση 3191 έργων. Κάθε μαθητής/τρια ο οποίος θα λάβει μέρος θα τιμηθεί με Έπαινο Συμμετοχής, ενώ όταν συμπληρωθούν οι 3191 συμμετοχές έργων, όλοι οι συμμετέχοντες θα θεωρηθούν νικητές ως προς την επίτευξη του στόχου, και θα βραβευτούν σε ειδική εκδήλωση.\nΕίναι απαραίτητο κάθε παιδί να έχει διαβάσει το βιβλίο;\nΌχι, αν και θα το βοηθήσει πολύ. Σίγουρα πρέπει να του εξηγήσουμε ότι μετά από αρπαγή, η μια Καρυάτιδα βρίσκεται στο Βρετανικό Μουσείο, στο Λονδίνο, ενώ οι «αδελφές» της είναι στο Μουσείο της Ακρόπολης, στην Αθήνα. Όλες μαζί στήριζαν τη σκεπή στο Ερεχθείο στην Ακρόπολη της Αθήνας. Η Καρυάτιδα, λοιπόν, που λείπει ονειρεύεται ότι είναι σπίτι της.\nΕίναι ελεύθερο να ζωγραφίσει ό,τι θέλει; Ποιες είναι οι προδιαγραφές του έργου;\nΠρέπει τα παιδιά να ζωγραφίσουν στο σπίτι ή στο σχολείο;\nΠώς θα στείλουν το έργο;\nΤο έργο ΔΕΝ θα το στείλουν με ταχυδρομείο. Το φωτογραφίζει ή το σκανάρει ο γονιός ή ο εκπαιδευτικός και το ανεβάζει σε ηλεκτρονικό αρχείο (.jpg .pdf .prn) στην ψηφιακή πλατφόρμα της Νομικής Βιβλιοθήκης. Το φυσικό έργο μένει στο παιδί, το όποιο το φυλάει για όποτε του ζητηθεί από το διαγωνισμό.\nΧρειάζεται η συναίνεση των γονιών; Μπορεί τα έργα να τα ανεβάσει ο δάσκαλος;\nΠοιος θα κερδίσει;\nΜέχρι πότε μπορείτε να ανεβάστε τα έργα των παιδιών;\nΜπορεί το έργο να είναι ομαδικό;\nΜπορεί ένα παιδί να ανεβάσει πολλά έργα;\nΘα εκτεθούν τα έργα κάπου;


Το πολυτελές Suite Thing Hostel 4 αστέρων είναι υπέροχο για διαμονή στο Λάγος.\nΘα χρειαστείτε 15 λεπτά για να φτάσετε στα δημοφιλή Church of St. Sebastian, Church of St. Anthony και 1η Ευρωπαϊκή Αγορά Σκλάβων. Το Suite Thing Hostel βρίσκεται 20-λεπτά με τα πόδια από το κέντρο του Λάγος.\nΦρούριο Ponta da Bandeira βρίσκεται 1.7 χλμ από το ξενοδοχείο και Horse riding είναι περίπου 7.2 χλμ μακριά.\nΟι επισκέπτες έχουν πρόσβαση σε δορυφορική τηλεόραση, ανεξάρτητη ρύθμιση κλιματισμού, θέρμανση, μπαλκόνι και εξοπλισμό σιδερώματος διαθέσιμα σε όλα τα δωμάτια στο Suite Thing Hostel. Μπανιέρα, ντους και μπιντέ προσφέρονται σε όλα τα μπάνια.\nΟι επισκέπτες μπορούν να φτάσουν στο Suite Thing Hostel οδικώς από το αεροδρόμιο Faro σε 65 λεπτά.\nΤο ξενοδοχείο προσφέρει δωρεάν στάθμευση και ειδική αίθουσα καπνίσματος· καθώς επίσης σας παρέχει υπηρεσία μεταφοράς από/προς αεροδρόμιο, καθαριστήριο και υπηρεσία σιδερώματος.


Αρχική Σελίδα ΠροϊόνταΑντλία πυρκαγιάς έκτακτης ανάγκης\nΔιασπασμένη αντλία πυρκαγιάς περίπτωσης (48)\nμηχανή diesel - οδηγημένη αντλία πυρκαγιάς (71)\nΑντλία πυρκαγιάς αναρρόφησης τελών (42)\nΚάθετη αντλία πυρκαγιάς στροβίλων (41)\nΜεγάλες Εικόνας : Διασπασμένη αντλία πυρκαγιάς περίπτωσης HorizontalEmergency για τις υπεραγορές, UL που απαριθμείται\nUL απαριθμημένη οριζόντια διασπασμένη αντλία πυρκαγιάς έκτακτης ανάγκης περίπτωσης για τις πυροσβεστικές εφαρμογές\nΔιαθέσιμος στις ικανότητες μέχρι 4.000 GPM\nΠιέσεις μέχρι 205 PSI\nΣύμφωνα με NFPA #20, UL ή FM\nΑπόδοση και υδροστατικές δοκιμές.\nΔυναμικά στροφεία ισορροπίας.\nΔιαστημικό σχέδιο αποταμίευσης.\nΕύκολες συντήρηση και συντήρηση.\nΔιαθέσιμος στην ηλεκτρική ή μηχανή diesel - οδηγημένα πρότυπα.\nυδραντλία πυροσβεστικών αντλιών,\nΕπιτροπή ελέγχου:: ΠΥΡΚΑΓΙΆ CNP NM\nΘήκη: Ελατά Cast Iron


Έξυπνες βαλίτσες, βρείτε αυτή που σας ταιριάζει!\nFEATURESΈξυπνες βαλίτσες, βρείτε αυτή που σας ταιριάζει!\n17 Μαΐου, 2018\nΤσάντες που διπλώνουν, αναδιπλώνονται, κινούνται μόνες τους ή κάνουν check in για εσάς. Βαλίτσες που φορτίζουν τις συσκευές σας, κρατάνε τα ρούχα σας σε τάξη ή ανεβαίνουν σκάλες με ερπύστριες.\nΑυτές είναι οι πιο high tech τσάντες ταξιδιού της αγοράς!\nΜια καλή τσάντα μπορεί να κάνει την διαφορά ανάμεσα σε ένα ευχάριστο ταξίδι και πολλές κακές αναμνήσεις. Μπορεί να ζούμε σε μια εποχή τεχνολογικών εξελίξεων, αλλά οι βαλίτσες μας το μόνο που έχουν βελτιώσει είναι τα υλικά κατασκευής και η σχεδίαση. Κατά τα άλλα, οι περισσότερες έχουν την ίδια χρηστικότητα που είχε η βαλίτσα του προ πάππου σας που έφυγε μετανάστης στην Αμερική στις αρχές του αιώνα.\nΕυτυχώς, κάτι φαίνεται να κινείται στην τελματωμένη αυτή κατηγορία τα τελευταία χρόνια, και ήδη μπορείτε να βρείτε στην αγορά βαλίτσες που μπορούν να κάνουν το ταξίδι σας απροβλημάτιστο και την ζωή σας αρκετά ευκολότερη!\nIncase ProConnected 4 Wheel Hubless Roller\nΔεν είναι η πιο έξυπνη βαλίτσα της παρουσίασής μας, αλλά είναι φτιαγμένη για να φροντίζει τις έξυπνες συσκευές σας. Ενσωματώνει ένα θηριώδες power bank 20.100mAh, και στις εξωτερικές της πλευρές θα βρείτε μια θύρα USB-C και δύο USB-A με τις οποίες μπορείτε να φορτίζετε τις συσκευές σας. Είναι κατασκευασμένη από πολυκαρβονικά υλικά που προσφέρουν αντοχή, ενώ περνάει όλες τις προδιαγραφές ασφαλείας χάρη στην αφαιρούμενη μπαταρία που διαθέτει.\nΈχει και την δική της εφαρμογή ώστε να μπορείτε να βλέπετε την διαθέσιμη χωρητικότητα της μπαταρίας αλλά και την τελευταία τοποθεσία που την αφήσατε.\nΑΓΟΡΑΣΤΕ ΤΗΝ ΤΩΡΑ\nΚάθε μεγάλη εφεύρεση κρύβει μια ενδιαφέρουσα ιστορία. Στην περίπτωση της βαλίτσας TraxPack, η κυρία παραπονέθηκε, ο κύριος την ανακάλυψε για να γλυτώσει την γκρίνια όπως βλέπετε και στο βίντεο.\nΠρόκειται για μια ανθεκτική βαλίτσα, με ένα φερμουάρ ασφαλείας που δεν υποκύπτει ούτε σε μαχαιριές, και αρκετή τεχνολογία ενσωματωμένη. Έτσι υπάρχει ζυγαριά στο χερούλι για να βλέπετε πότε το παρακάνατε στα ψώνια, GPS για να χαζεύετε τις περιπέτειές της όταν την χάσει η Alitalia, και κλειδαριά ασφαλείας. Αυτά θα μας πείτε τα έχουν και άλλοι. Περιμένετε, δεν τελειώσαμε. Τα μυστικά της όπλα είναι οι ελαστικές ερπύστριες στην πλάτη, οι οποίες είναι σωτήριες όταν ανεβαίνετε σκάλες, και το χερούλι το οποίο παίρνει κλίση και κάνει τον χειρισμό της βαλίτσας παιχνιδάκι!\nNéit Collapsible Suitcase\nΗ μόνη τεχνολογία που ενσωματώνει είναι ένα GPS tracker το οποίο μέσω της εφαρμογής σας ενημερώνει για την τοποθεσία στην οποία βρίσκεται, αλλά η «εξυπνάδα» της έχει να κάνει με τον ευέλικτο χαρακτήρα της. Έτσι η βαλίτσα αυτή όταν δεν την χρησιμοποιείτε διπλώνει μειώνοντας κατά 70% τον όγκο της. Σαν να μην έφτανε αυτό, μπορείτε να την κρεμάσετε και στην ντουλάπα και θα πιάσει λιγότερο χώρο από το κοστούμι σας. Τέλος οι ρόδες της αφαιρούνται πανεύκολα, κάτι που θα την κάνει να χωρέσει και στις πιο στρυμωγμένες πτήσεις!\nΓιατί να μεταφέρετε τις αποσκευές σας, όταν μπορούν οι αποσκευές να μεταφέρουν εσάς; Ε λοιπόν, αυτή είναι σίγουρα η πιο τρελή αλλά και εντυπωσιακή βαλίτσα που έχετε δει ποτέ. Τραβάτε το χερούλι, ανεβαίνετε επάνω και η βαλίτσα εκτοξεύεται μπροστά χάρη στον ενσωματωμένο ηλεκτροκινητήρα. Φυσικά το χερούλι μετατρέπεται σε τιμόνι, ενώ η μέγιστη ταχύτητά της είναι 12 χιλιόμετρα την ώρα!\nΜε μια φόρτιση μπορεί να διανύσει αποστάσεις 10 χιλιομέτρων, άρα θα σας καλύψει ακόμη και στα μεγαλύτερα αεροδρόμια αλλά δυστυχώς θα συνεχίσετε να παίρνετε ταξί έως το αεροδρόμιο.\nΦυσικά διαθέτει θύρες USB για την φόρτιση των συσκευών και GPS, αλλά ποιος νοιάζεται για αυτά όταν έχει την δυνατότητα να προκαλεί εγκεφαλικά στους τουρίστες επάνω στην βαλίτσα σκούτερ!\nΑπλά εξασκηθείτε αρκετά, γιατί αν φύγετε σε κανένα Duty Free τελικιασμένος θα φέρετε την απόλυτη καταστροφή!\nRimowa E-ink Case\nΜια στιβαρή και ανθεκτική βαλίτσα η οποία δεν ενσωματώνει ρόδες, μπαταρίες, καφετιέρες ή άλλες τεχνολογικές καινοτομίες. Και ποιος ο λόγος ύπαρξης στην λίστα μας; Μα φυσικά η οθόνη e-ink η οποία παίρνει όλες τις πληροφορίες από το κινητό σας όπως σημείο αναχώρησης και άφιξης, barcode κλπ με αποτέλεσμα να μην χρειάζεται να περιμένετε στην ουρά για να την κάνετε check in.\nΗ οθόνη αυτή είναι ανθεκτική στα χτυπήματα και στην υγρασία αλλά και στις μεγάλες διακυμάνσεις της θερμοκρασίας.\nΣας αρέσει η τάξη στα πράγματά σας; Είστε ο υποχόνδριος της παρέας που βγάζει φλύκταινες όταν βλέπει ζάρες στο πουκάμισο; Δεν χρειάζεται να στεναχωριέστε, τα φάρμακα έχουν εξελιχθεί αρκετά τα τελευταία χρόνια, ενώ υπάρχει και η Shelfpack για τα ταξίδια σας.\nΔιαθέτει 4 διαφορετικά πτυσσόμενα ράφια στα οποία μπορείτε να τακτοποιήσετε μέχρι θανάτου τα ρούχα σας, άλλες 3 εξωτερικές θέσεις για τις υπόλοιπες αποσκευές και τεράστια χωρητικότητα. Μπορεί να μην χρειάζεται ηλεκτρονικό για να της κάνει σέρβις, αλλά μια φορητή ντουλάπα ήταν πάντα το όνειρό σας έτσι δεν είναι;\nΜπορεί η βαλίτσα Modobag να ενσωματώνει τεχνολογία από τα ηλεκτρικά scooter, αλλά η Fugu πηγαίνει ένα βήμα παραπέρα και υιοθετεί τεχνολογία που βρίσκουμε στις πτυσσόμενες σανίδες κωπηλασίας. Έτσι μια ενσωματωμένη αντλία «φουσκώνει» την βαλίτσα διπλασιάζοντας την χωρητικότητά της ή απορροφά όλον τον αέρα για να μειώσει τις διαστάσεις.\nΣτα έξτρα βρίσκουμε ράφια, θήκη για το laptop και GPS για την παρακολούθηση της θέσης της.\nκαλύτερες βαλίτσες ταξιδιού\nGoPro Hero 2018: Budget στην τιμή, Hero στην απόδοση!\nΘήκη iPhone X για Ρώσους ολιγάρχες και κιτς πετρελαιάδες!\nΗ Huawei μπαίνει δυναμικά στην αγορά των αυτοκινήτων επόμενης γενιάς\nNokia G11 και Nokia G21, με απίστευτη αυτονομία μπαταρίας ελκυστικό κόστος\nGoogle και Samsung ετοιμάζονται για την εποχή των έξυπνων φακών επαφής\nΚαι το Samsung Galaxy Z Fold 4 χωρίς ενσωματωμένο το S-Pen;\nPolaroid Go, η πιο φορητή αναλογική φωτογραφική μηχανή του κόσμου έρχεται σε δύο νέα χρώματα και με τολμηρά αξεσουάρ\nΗ Tesla παρακάμπτει το lockdown στην Σανγκάη με ένα φουσκωτό στρώμα και έναν υπνόσακο\nTo LG SIGNATURE και ο καταξιωμένος κριτικός κρασιών, James Suckling, παρουσιάζουν την τέχνη του κρασιού\nΧριστούγεννα 2019: Premium ποτά και φανταστικά cocktails για τις γιορτές…και όχι μόνο!\nΤα ψαγμένα ουίσκι για τα πρώτα κρύα του 2020!


Μάθηση 2.0 - Παιχνίδια και μαθηματικά πάνε μαζί!\nΗ μάθηση που βασίζεται στο παιχνίδι είναι ένας πολύτιμος σύμμαχος στην προσπάθεια να γίνουν τα μαθηματικά πιο...συμπαθητικά και πιο προσιτά. Τα παιδιά άλλωστε ηλικίας από 4 μέχρι 13 ετών παίζουν παιχνίδια μετά...μανίας (το ποσοστό αγγίζει το 50%) οπότε είναι φυσιολογικό αυτός ο τρόπος προσέγγισης να τους φαίνεται πιο οικείος.\nΣτο σημερινό άρθρο παρουσιάζονται τρία σημεία στα οποία μπορούν να βοηθήσουν τα παιχνίδια...τα μαθηματικά! Μπορούν αρχικά να βοηθήσουν τα κορίτσια να συμμετέχουν πιο πολύ στο μάθημα, καθώς προσφέρουν έναν τρόπο μάθησης και συμμετοχής όπου δεν αισθάνονται απειλή. Επίσης δίνουν μεγαλύτερο κίνητρο στους μαθητές αλλά και βοηθούν να γίνουν απλοί και κατανοητοί όροι που μέχρι πριν ήταν περίπλοκοι και δύσκολοι.\nΕτικέττες: games, class, teacher, student, education, edutainment, serious games\nΕνημέρωση: 03-08-2017 07:31 | Αρχείο Κατηγορίας Άρθρα


Το μήνυμα Μπουρούση για την κόντρα διοίκησης-Θύρας 13! | Pagenews.gr\npagenews.gr / Αθλητισμός / Το μήνυμα Μπουρούση για την κόντρα διοίκησης-Θύρας 13!\nΤο μήνυμα Μπουρούση για την κόντρα διοίκησης-Θύρας 13!\nΤί δήλωσε ο Έλληνας σέντερ εν μέσω του... πολέμου που έχει ξεσπάσει μεταξύ των οπαδών και της διοίκησης των Πρασίνων;\nPagenews Team 27 Δεκεμβρίου 2016, 15:59 27 Δεκεμβρίου 2016, 15:59\nΟ Γιάννης Μπουρούσης αναδείχθηκε MVP της 12ης αγωνιστικής του ελληνικού πρωταθλήματος μετά την πληρέστατη εμφάνισή του κόντρα στο Ρέθυμνο.\nΣτο περιθώριο της βράβευσης ο Έλληνας διεθνής θέλησε να ευχαριστήσει τους φιλάθλους για την στήριξή τους σε κάθε αγώνα τονίζοντας πως δίνουν δύναμη στην ομάδα.\nΠαράλληλα, εξέφρασε την απόψή του ότι η διοίκηση του Τριφυλλιού κάνει ό, τι μπορεί για να βοηθήσει την ομάδα να πετύχει τους στόχους της, που αφορούν την κατάκτηση της κορυφής.\nΟι παραπάνω ατάκες έχουν μεγάλη σημασία στο συγκεκριμένο τάιμινγκ, καθώς η διοίκηση και η Θύρα 13 βρίσκονται σε μεγάλη κόντρα.\n– Τι σημαίνει για σένα η ανάδειξη σου σε STOIXIMAN.GR MVP για δεύτερη φορά στις πρώτες 12 αγωνιστικές της STOIXIMAN.GR Basket League;\n– Τι έχει αλλάξει στον Παναθηναϊκό Superfoods, που δείχνει να έχει βρει πολύ καλό ρυθμό τις τελευταίες εβδομάδες;\n– Οι εμφανίσεις της ομάδας σου το τελευταίο διάστημα έχουν αυξήσει και τις προσδοκίες των φιλάθλων…. Πόσο ψηλά μπορεί να φτάσει ο Παναθηναϊκός Superfoods την φετινή σεζόν στις εγχώριες διοργανώσεις και την Ευρωλίγκα;


DARK TRANQUILLITY: Νέο single - ROCKWAY\nHomeΝΕΑDARK TRANQUILLITY: Νέο single\nDARK TRANQUILLITY: Νέο single\nOctober 17, 2020 Rockway News ΝΕΑ\nΟι Σουηδοί melodic death metallers Dark Tranquillity έχουν έτοιμο το νέο, 12ο album τους.\nΟ τίτλος του είναι “Moment” και θα κυκλοφορήσει στις 20 Νοεμβρίου μέσω της Century Media Records.\nΗ παραγωγή, η μίξη και το mastering έγιναν από τον Martin Brändström. Το artwork είναι μια δημιουργία του πρώην πλέον κιθαρίστα Niklas Sundin.\nΕπίσης δόθηκε στη δημοσιότητα το single “Identical To None” το οποίο μπορείτε να ακούσετε παρακάτω.\nH tracklist του “Moment”:\nΟι Dark Tranquillity είναι οι:\nAnders Iwers – μπάσο\nJohan Reinholdz – κιθάρες\nChristopher Amott – κιθάρες\nOfficial page: http://www.darktranquillity.com


Vassy Interview – Μάθε τα πάντα για την ελληνίδα που κατέκτησε το Νο.1 στο Billboard Dance Chart – The Groove Sound of Nick Zois\nInterviews, Music News, My own!, Video\nVassy Interview – Μάθε τα πάντα για την ελληνίδα που κατέκτησε το Νο.1 στο Billboard Dance Chart\nDate: July 6, 2013Author: nickzois 0 Comments\nΠριν λίγες ημέρες ήρθε στην Ελλάδα για να εμφανιστεί στα φετινά MAD VMA , η ελληνοαυστραλέζα που κατέκτησε το Νο.1 του Billboard Dance Chart με το single της “We Are Young”. Εκρηκτική εμφάνιση, πολλά parties και πολλές είναι οι συνεργασίες που προέκυψαν. Κανονίστηκε η συνέντευξη λοιπόν… Ήθελα πολύ να γνωρίσω από κοντά την ελληνίδα που κατάφερε κάτι πρωτόγνωρο για τη χώρα μας (που ενώ περνάει πολλές ώρες πετώντας λουλούδια στα μπουζούκια, κάποιοι άλλοι έχουν πάρει πιο σοβαρά τη μουσική , την προωθούν σωστά και βοηθούν τον ελληνισμό ν’αναπτυχθεί στο εξωτερικό!)\nΠήγαμε κάπου ήσυχα να μιλήσουμε κι άφησα τη συζήτηση να κυλήσει με τη γλυκιά Vassy, η οποία τις τελευταίες ημέρες πάρταρε αρκετά με τους συνεργάτες της και ήθελε μία chill out κουβέντα , αλλά να τα πούμε και όλα, ε?\n– Θέλουμε να μάθουμε για τη μεγάλη επιτυχία του “We are Young”.\nΑυτό το τραγούδι το κυκλοφόρησα φέτος και πήγε στο Νο.1 του Billboard Dance Chart. (Κάπου εδώ διακόπτω και της λέω ότι είμαστε υπερήφανοι γι’αυτό το κατόρθωμα!Και συμπληρώνει…) Είμαι η πρώτη Ελληνίδα και η πρώτη Αυστραλέζα που έχει κάνει Νο.1 στο dance chart με το single debut.\n– Πιο πριν έχεις κάνει πολλές κυκλοφορίες αλλά θέλω να πάμε στην αρχή. Πώς ξεκίνησες, πώς έγινε η πρώτη επαφή για να ξεκινήσεις την καριέρα σου?\nΌταν ήμουν μικρή με έδιωξαν από τη χορωδία του σχολείου, μου είπαν ότι δεν μπορώ να τραγουδήσω. Μετά πέρασαν μερικά χρόνια, εγώ ήθελα πάντα να κάνω μουσική κι ο πατέρας μου δε με άφηνε. Λίγο πριν φύγει από τη ζωή όμως, του έδωσα το λόγο μου ότι θα πάω στο πανεπιστήμιο να σπουδάσω και μόλις τελειώσω και πάρω το πτυχίο θα ασχοληθώ με τη μουσική. Οπότε του έδωσα το λόγο μου, σπούδασα αρχιτεκτονική 4 1/2 χρόνια , τελείωσα και μετά άρχισα τη μουσική. Κι από τη μέρα που άρχισα απλά ξεκίνησε η πορεία. Περνάς πολλές δυσκολίες δεν είναι εύκολο επάγγελμα αυτό.\n– Πήγες κι έδωσες κάπου το demo σου? Μίλησε μας για την αρχή…\nΈγραψα ένα τραγούδι κι ένας φίλος μου το έδωσε σε κάποιο διαγωνισμό που γινόταν στην Αυστραλία. Κάποια στιγμή μετά με πήραν τηλέφωνο και μου είπαν ότι έχω κερδίσει, ότι έχω το τραγούδι της χρονιάς. Αρχικά νόμιζα ότι μου κάνουν πλάκα αλλά ήταν όλο αληθινό! Με πήγαν στη Μελβούρνη , ηχογραφήσαμε, βγήκε το CD και ξαφνικά το έπαιξαν παντού στο ραδιόφωνο στην Αυστραλία. Από εκεί και πέρα, υπέγραψα με δισκογραφικές , έπαιξε πολύ στην τηλεοράση, στο ραδιόφωνο κι άρχισα να γίνομαι γνωστή. Είχα μεγάλη επιτυχία, είχα όμως ένα διαφορετικό όνειρο, να ζήσω στην Αμερική. Από 15 χρονών που άκουσα τη Billie Holiday να τραγουδάει “Autumn in New York” είπα ότι θα φύγω να ζήσω εκεί. Έψαξα, βρήκα πράγματα για τη Billie Holiday και τη λάτρεψα. 10 χρόνια μετά πήγα στη Νέα Υόρκη.\n– Και φτάνεις στη Νέα Υόρκη κι ασχολείσαι με τη μουσική λοιπόν. Και μπαίνεις στη dance σκηνή? Τι ακριβώς γίνεται?\nΝα σου πω… Είμαι στη Dance σκηνή αλλά είμαι και στο indie. Όλα μου τα τραγούδια έχουν βγει στην τηλεόραση, σε προγράμματα, σε διαφημιστικά, τηλεοπτικές σειρές… αυτά είναι indie. Το γεγονός με τη Dance σκηνή έγινε πολύ φυσικά. Δεν το έψαξα. Κι όταν άρχισε να συμβαίνει κατάλαβα ότι η dance μουσική , it’s the thing. Γιατί είναι στα clubs, στο ραδιόφωνο, παντού. Μπορεί να είναι indie μουσική , ποπ, αλλά βάλε ένα ωραίο beat και κατευθείαν θα παίξει εκεί που πρέπει. Γενικά δε θέλω να θεωρούμαι dance καλλιτέχνης, γιατί πολύ απλά νιώθω καλλιτέχνης που βγάζω μουσική. Το πως γίνεσαι γνωστός δεν έχει τόσο σημασία… αν δεις τις δουλειές όλων είναι μελωδικές, έχουν ωραία μουσική, απλά τα remix πλέον είναι πολύ ‘δυνατά’ για τα clubs. Σκέψου ότι χθες έβγαλα το video για μία μπαλάντα που έγραψα, το “Beautiful”.\n– Το “Beautiful” είναι το νέο σου single? Το άκουσα και παρατηρώ ότι περνάς ένα μήνυμα μέσα από τους στίχους του. Πες μου το story για το συγκεκριμένο.\nΤο τραγούδι το έγραψα, έφτιαξα το video και το αφιερώνω στην καμπάνια για το anti-bullying (bullying=παρενόχληση κάθε είδους). To τραγούδι έχει να κάνει με το ν’αγαπάς τον εαυτό σου. Επίσης το έγραψα και για τον πατέρα μου, γιατί πάντα μου έλεγε ‘εσύ αν βάζεις στο μυαλό σου κάτι, όλα μπορείς να τα καταφέρεις’. Κι αυτήν την ατάκα που την έχω πάντα στο μυαλό μου, ήθελα να τη βάλω σ’ένα τραγούδι για να βοηθήσω τους άλλους. Είναι πολλοί που μου ζητάνε βοήθεια για διάφορα πράγματα. Όποιος είναι λίγο ευάλωτος χρειάζεται πραγματική βοήθεια και οι εταιρίες προσπαθούν με τα anti-bullying μηνύματα να φτιάξουν την κατάσταση. Bullying είναι όταν σε πειράζουν, είσαι λίγο διαφορετικός και οι άλλοι έρχονται και σου τη λένε. Τα έχω αντιμετωπίσει κι εγώ σε μικρή ηλικία όπως και αγαπημένα μου πρόσωπα.\n– Υπάρχει ένα τεράστιο πρόβλημα παγκοσμίως όσον αφορα την παρενόχληση στα σχολεία, στις επιχειρήσεις, παντού όπου και να βρεθείς. Γιατί έχει γίνει τόσο μεγάλη καμπάνια όμως τον τελευταίο καιρό? Δεν έδιναν μεγάλη σημασία , τώρα πλέον όμως δίνουν.\nΣκέψου ότι πέρσι στην Αμερική πάνω από 40 παιδιά αυτοκτόνησαν από την παρενόχληση μέσω διαδικτύου. Λέγονται και γράφονται πολλά στο internet. H περσινή χρονιά ήταν πραγματικά άσχημη για πολλά παιδιά που δυστυχώς έχασαν τη ζωή τους. Και πολλοί έκαναν καμπάνια για να σταματήσει αυτό. Συμμετείχα κι εγώ, όπως και η Ellen Degeneres, η Oprah Winfrey, πολλά icons δηλαδή. Και κυρίως οι καμπάνιες γίνονται για να αυξήσεις την επίγνωση της κατάστασης πάνω σ’αυτό το θέμα. Είναι σοβαρό! Γι’αυτό κι ασχολήθηκα ξανά κι έβγαλα το τραγούδι “Beautiful” . Και πολλοί φίλοι μεταδίδουν σωστά το μήνυμα, η Paris Hilton, o Afrojack ήδη βοηθούν. Να σου δώσω κι ένα παράδειγμα για να καταλάβεις τι γίνεται. Εμένα παλαιότερα μου έλεγαν διάφορα π.χ. για το χρώμα του δέρματός μου , αλλά εγώ είμαι σκληρή σαν άνθρωπος απαντούσα με τα ίδια λόγια. Δε φοβάμαι! Αλλά αν κάποιος σε παρενοχλήσει, δεν έχεις οικογένεια να σε στηρίξει και νιώθεις μοναξιά, μπορεί να αυξηθεί και ο φόβος για όλα αυτά που συμβαίνουν. Πρέπει να τα βοηθήσουμε αυτά τα παιδιά, να ξέρουν ότι δεν είναι μόνοι στον κόσμο, να τους δώσουμε ελπίδα γιατί είναι πολύ άσχημο ν’αυτοκτονούν λόγω παρενόχλησης. Και πάντα θέλω να είμαι δίπλα τους. Αν έχεις λίγο φήμη, έχεις κόσμο που σε ακολουθεί σαν καλλιτέχνη για τη μουσική σου, είσαι σε θέση που μπορείς να επηρρεάσεις για καλό. Υπάρχει δύναμη και πρέπει να χρησιμοποιείται για καλό σκοπό. Δεν είναι μόνο η μουσική σου, δηλαδή ‘άκουσε αυτό το νέο μου τραγούδι, κοίταξε με πως τραγουδάω, εγώ είμαι φοβερός ή φοβερή’ . Οκ! Εννοείται πως σου αρέσει , νιώθεις υπερήφανος, χαίρεσαι αλλά το θέμα είναι να βοηθάς ένα πρόσωπο πραγματικά. Οι στίχοι βοηθούν τον κόσμο. Και είναι ωραίο το feedback που λαμβάνω από τους fans, γιατί μου στέλνουν μηνύματα , γράφουν ‘ευχαριστώ που με βοήθησες, το τραγούδι σου μου έδωσε κουράγιο και την επόμενη ημέρα έκανα το ‘τάδε πράγμα’….’ Είναι καταπληκτικό κι όσο για τα παιδιά που τους ασκούν παρενόχληση , βοηθάω όσο μπορώ μέσω διαφόρων οργανώσεων μη κερδοσκοπικών.\n– Πώς εμπνέεσε για να γράψεις μουσική? Από την καθημερινότητα γράφεις γι’αυτά που βλέπεις? Κλείνεσε στο studio και περιμένεις να έρθει η έμπνευση μέσα στις μουσικές? Από που την αντλείς?\nΓενικά δεν είναι κάτι απλό. Μερικές φορές έρχεται εύκολα, άλλες φορές το βράδυ όταν είμαι ξαπλωμένη. Ο Mark Angelo γελούσε προχθές που γράφαμε γιατί μου έλεγε , σου αρέσει η μοναξιά. Θέλεις να είσαι με τον εαυτό σου! Το σκέφτηκα και λέω έχει δίκιο, μου αρέσει να κάθομαι μόνη μου να γράφω μουσική. Αυτό δεν το είχα μικρότερη προτιμούσα τις παρέες, αλλά πλέον απολαμβάνω να είμαι μόνη και να γράφω. Σκέφτομαι και μου έρχονται διάφορα.\n– Τώρα που είσαι στην Ελλάδα, ανεβάζεις συνέχεια φωτογραφίες από διάφορες συνεργασίες. Τι ετοιμάζεις?\nΈγραψα με τον Stan, τους Playmen, τον Mark Angelo με τον οποίο ετοιμάζω κάτι που θα κυκλοφορήσει το Σεπτέμβριο. Το άκουσε η δισκογραφική και ξετρελλάθηκε. Επίσης έγραψα με τον Alex Leon. Αυτά για την Ελλάδα. Προς το παρόν βέβαια προμοτάρεται το We are Young, τώρα το μαθαίνει η Ελλάδα.\n– Σκέφτεσαι να κυκλοφορήσεις κάποιο καινούργιο album?\nΌχι αυτή τη στιγμή. Προτιμώ να κυκλοφορήσω διαφορετικά singles. Ήδη είναι έτοιμα για Αυστραλία, Γερμανία, Αυστρία όπως και εδώ. Στην Αμερική ετοιμάζω δύο καινούργια singles όπως και στην Ισπανία έγραψα με τον Juan Magan. Μου αρέσει να είμαι ελεύθερη και να κυκλοφορώ ότι θέλω, όπου θέλω. Δε θέλω να έχω τη δέσμευση από μεγάλες εταιρίες. Σκέψου ότι έχω κι ένα τραγούδι που έγραψα με τον David Guetta. Αλλά και τον Afrojack.\n– Για τις συνεργασία με τον David Guetta τι έχεις να μας πεις? Δώσε μας λίγες πληροφορίες για το πως προέκυψε.\nΕίχα γράψει ένα τραγούδι για τον Flo Rida , αλλά στην ουσία κατέληξε να το ακούσει ο David Guetta. Κι εκεί που καθόμουν μία ημέρα ανέμελη, χτύπησε το τηλέφωνο και μου είπαν να πάω στο Atlantic City να ηχογραφήσω μαζί του. Έμεινα λίγο, δεν το περίμενα! Φυσικά ενθουσιάστηκα και δέχτηκα αμέσως. Άλλωστε είναι ο David Guetta, καταλαβαίνεις! Μου το έβαλε μάλιστα να το ακούσω λίγες ημέρες μετά και είχε και φωνητικά από τον Will.I.Am . Δεν ξέρω ακριβώς πότε θα βγει, αλλά σύντομα μέσα στη χρονιά. Όταν θα κυκλοφορήσει θα είναι πραγματικά τέλεια. Ανυπομονώ!\n– Οκ! Επιστρέφεις πίσω σε λίγες ημέρες. Ποια είναι τα άμεσα σχέδια?\nΜε το που γυρίζω πηγαίνω στο San Diego , για να τραγουδήσω στο pride festival. To gay community με λατρεύει και είναι πολύ πιστοί fans κι αυτό είναι κάτι που μου αρέσει πολύ. Τους λατρεύω κι εγώ, τους νιώθω σαν οικογένεια. Υποστηρίζω άλλωστε τα δικαιώματα τους.\n– Μιας και μιλάμε για τα gay rights , σε πολλές πολιτείες έχει νομιμοποιηθεί ο γάμος για τους ομοφυλόφυλους. Πώς νιώθεις που έγινε αυτό?\nΕπιτέλους! Κάθε άνθρωπος έχει δικαίωμα να παντρευτεί με τον άνθρωπο που αγαπάει. Είτε συμφωνείτε με τους gay είτε όχι , είναι ένα ανθρώπινο δικαίωμα. Αν ένα ζευγάρι είναι μαζί για 10 χρόνια και ‘χτύπα ξύλο’ συμβεί κάτι στον έναν από τους δύο και πάει στο νοσοκομείο, δε μπορούσε να έχει τον/τη σύντροφο μαζί, μέχρι στιγμής. Όπως κι αν αγοραστεί ένα σπίτι από κοινού κι ο ένας φύγει από τη ζωή, το σπίτι σε ποιον θα πάει? Είναι κάποια σημαντικά πράγματα που αν είναι νόμιμα , το ζευγάρι είναι πιο εξασφαλισμένο. Πρέπει να επιτρέπεις στην αγάπη να υπάρχει, να μπορεί ν’αναπτυχθεί κι αυτό πιστεύω ότι είναι το σωστό.\nΚάπου εδώ τελειώνει και η συνομιλία που είχαμε με μερικά αστεία και γέλια. Η Vassy πάει για ξεκούραση γιατί την επόμενη ημέρα πετάει για Μύκονο όπου θα βρεθεί στο club Paradise μαζί με τον dj Thomas Gold και θέλει να προετοιμαστεί. Είναι ωραίο να μιλάς με καλλιτέχνες και να ακούς όλα αυτά που έχουν να σου πουν από καρδιάς και το κυριότερο να μην προσποιούνται αλλά να λατρεύουν τη δουλειά που κάνουν, έχοντας κάποιο σημαντικό σκοπό. H Vassy υποσχέθηκε ότι θα ξανάρθει σύντομα στην Ελλάδα ….\nSome photos please? (Να ευχαριστήσω την Αρχοντία Παπαθανασίου https://www.facebook.com/archodia.papathanassiou?fref=ts για τις υπέροχες φωτογραφίες και video)\nafrojackalex leonbillboarddave audedavid guettagreeceinterviewkissmyvassymark angelono.1 billboard dance chartpanik recordsplaymenstansummer 2013thomas goldvassy\nPrevious Previous post: Tinie Tempah new single! Ανέβα κι εσύ στο τραμπολίνο!\nNext Next post: Who is Ricky Ricardo?


Έξι πράγματα που δεν λέμε σε μια γυναίκα που απέβαλε - Mothersblog.gr\nΈξι πράγματα που δεν λέμε σε μια γυναίκα που απέβαλε\nΑν ρίξουμε μια ματιά στα στατιστικά στοιχεία για τις αποβολές, σε διεθνές επίπεδο, προκύπτει ότι περίπου 10%-15% των κυήσεων καταλήγουν σε αποβολή πριν από την 13η εβδομάδα.\nΤο θέμα της αποβολής, παρ'ότι δεν είναι ασυνήθιστο, παραμένει για αρκετούς, θέμα ταμπού. Πολλοί πιστεύουν ότι δεν πρέπει να μιλάνε για την αποβολή προκειμένου να μην φέρουν σε αμηχανία τη γυναίκα που απέβαλλε, και άλλες, γιατί απλά δεν θέλουν να μιλάνε για ένα τόσο προσωπικό τους ζήτημα.\nΠροκειμένου ν' αποφύγετε ατυχή σχόλια που θα φέρουν εσάς ή τη γυναίκα που είχε μια ατυχή εγκυμοσύνη σε δύσκολη θέση, δείτε, τι δεν πρέπει να της πείτε:\n1. «Δεν είχε προλάβει να σχηματιστεί το έμβρυο»\nΓια πολλές γυναίκες, το δέσιμο με το έμβρυο, ξεκινάει από τη στιγμή που μαθαίνουν ότι εγκυμονούν. Ακόμα και αν το χρονικό διάστημα που μεσολάβησε από τη σύλληψη μέχρι την αποβολή ήταν μικρό, υπάρχουν γυναίκες που έκαναν όνειρα για τη νέα τους ζωή. Επομένως δεν αποτελεί παρηγοριά το αν το έμβρυο δεν πρόλαβε να σχηματιστεί.\n2.«Τουλάχιστον δεν ήσουν σε προχωρημένη εγκυμοσύνη»\nΔυστυχώς αυτή η φράση παρότι λέγεται με καλή πρόθεση και αποσκοπεί στο να αισθανθεί η γυναίκα καλύτερα, δεν μπορεί να απαλύνει τον πόνο. Γιατί ο πόνος, συναισθηματικός αλλά και σωματικός, είναι πραγματικός ακόμα και στο πρώιμο στάδιο της εγκυμοσύνης.\n3. «Δεν ήταν γραφτό να γίνει»\nΣτο άκουσμα αυτής της φράσης, η γυναίκα μέσα στη θλίψη της μπορεί να πιστέψει ότι δεν είναι ικανή να γίνει μαμά.\n4. «Τουλάχιστον μπορείς να μείνεις έγκυος»\nΥπάρχουν πολλές γυναίκες στον κόσμο που αγωνίζονται να μείνουν έγκυες, όμως πραγματικά δεν υπάρχει κανένας λόγος να συγκρίνουμε τις προσπάθειες της μιας γυναίκας με μιας άλλης.\n5. «Αυτό συμβαίνει και σε όλες, όχι μόνο σε σένα»\nΓια πολλές γυναίκες που αναζητούν υποστήριξη, αυτή η φράση είναι αποκαρδιωτική. Μια αποβολή σίγουρα μπορεί να συμβεί σε όλες μας, αλλά αυτό δεν αναιρεί την ανάγκη για στήριξη και συμπόνια για την απώλεια..\n6.«Θα είσαι μια χαρά σε λίγες ημέρες»\nΓια μερικές γυναίκες, το πένθος μετά από μια αποβολή διαρκεί λίγες μέρες. Ωστόσο, για άλλες, η θλίψη μπορεί να διαρκέσει λίγο παραπάνω και μπορεί να περιπλέκεται από πολλούς άλλους παράγοντες.\nΌταν κάποιος πονάει λόγω μιας απώλειας, οι περισσότεροι από εμάς γνωρίζουμε ότι λέγοντάς του ότι θα το "ξεπεράσει" και ότι "ο χρόνος γιατρεύει τα πάντα" , δεν βοηθάει πολύ. Ανεξάρτητα λοιπόν από τον αριθμό των παιδιών που μαι γυναίκα έχει ήδη γεννήσει, είναι απόλυτα φυσιολογικό να θρηνήσει μετά την αποβολή.\nΑΠΟΒΟΛΗ ΣΤΟ ΠΡΩΤΟ ΤΡΙΜΗΝΟ


Φίλιππος Σοφιανός: “Είμαι παραδοσιακός, ο άντρας έξω, η γυναίκα στο σπίτι” | News247.EU\nΦίλιππος Σοφιανός: “Είμαι παραδοσιακός, ο άντρας έξω, η γυναίκα στο σπίτι”\nΟ Φίλιππος Σοφιανός μίλησε στο Καλύτερα Δεν Γίνεται και τον Κώστα Τσουρό για τους γάμους, την σχέση του με το φλερτ αλλά και το πρότυπο οικογένειας που στηρίζει.«Κάποιοι άνθρωποι έχουν τον ακάθιστο. Α…\nΟ Φίλιππος Σοφιανός μίλησε στο Καλύτερα Δεν Γίνεται και τον Κώστα Τσουρό για τους γάμους, την σχέση του με το φλερτ αλλά και το πρότυπο οικογένειας που στηρίζει.\n«Κάποιοι άνθρωποι έχουν τον ακάθιστο. Αφιερώνομαι σε κάτι με ψυχή και σώμα, τα δίνω όλα και μετά πάμε για άλλα. Μην τους πιάσουμε τους γάμους. Εγώ έχω ένα πρότυπο οικογένειας που δεν βρίσκει εφαρμογή. Είμαι παραδοσιακός σε αυτά, ο άντρας έξω, η γυναίκα στο σπίτι και στα παιδιά η φροντίδα.\nΟ άντρας φροντίζει επιστρέφει, φεύγει κι έρχεται. Είναι δύσκολο για έναν κανονικό άνθρωπο να δεχτεί την ζωή ενός ηθοποιού και το αντίθετο. Ποτέ δεν έμπλεξα με ανθρώπους της δουλειάς μου. Η σκηνή ήταν ιερή για εμένα, δεν ερωτευόμουν συναδέλφους. Δείτε ακόμα όσα είπε πριν λίγες μέρες η πρωταγωνίστρια της Αγγελικής στο Καλύτερα δε γίνεται.\nΣε επίπεδο φλερτ μπορεί να φλερτάρω και με την ταξιτζού ας πούμε. Αλλά το να επιλέξεις το φλερτ για σύντροφο είναι πολύ γενναία απόφαση. Έχω τσιμπηθεί με πρωταγωνίστριες όπως και το αντίθετο έχει συμβεί. Έχω κάνει πολλές ερωτiκές σκηνές στις σειρές αλλά ποτέ δεν ένιωσα αμηχανία.»\nΛίγα λόγια για τον Φίλιππο Σοφιανό\nΓεννήθηκε το 1957 στην Καλαμάτα ενώ σε μικρή ηλικία εγκαταστάθηκε στην Αθήνα. Το 1977 αποφάσισε να ασχοληθεί επαγγελματικά με την υποκριτική ξεκινώντας της σπουδές του στη Δραματική Σχολή του Εθνικού Θεάτρου από όπου και αποφοίτησε το 1980.\nΈκανε τις πρώτες του τηλεοπτικές εμφανίσεις το 1983 στις σειρές “Ιστορία γραμμένη με νότες” και “Το μινόρε της αυγής”. Έγινε ευρύτερα γνωστός το 1988 με τη συμμετοχή του στη σειρά “Ποιος σκότωσε τον Άβελ”. Από το 1990 έλαβε μέρος σε διάφορες επιτυχημένες σειρές της ιδιωτικής τηλεόρασης. Η πρώτη από αυτές ήταν η καθημερινή σειρά “Οικογένεια” την περίοδο 1989-1990 ενώ από το 1992 μέχρι το 1994 συμμετείχε στο πρωταγωνιστικό καστ της καθημερινής σειράς “Παράλληλοι δρόμοι”. Ακολούθησαν κι άλλοι πρωταγωνιστικοί ρόλοι τη δεκαετία του 1990, μεταξύ των οποίων “Στρας”, “Η πρόβα του νυφικού”, “Διπλανή πόρτα”, “Οι άνδρες δεν υπάρχουν πια”, ενώ τη σεζόν 1998-1999 συμμετείχε ως ηθοποιός φωνής στη ελληνική σειρά cartoon “Πανδώρα και Πλάτωνας”.\nΑπό το 2011 μέχρι και σήμερα ζει στην Κύπρο, όπου έχει λάβει μέρος σε επιτυχημένες σειρές της κυπριακής τηλεόρασης, μερικές εκ των οποίων έχουν προβληθεί και στην Ελλάδα. Αρχικά τη σεζόν 2011-2012 πρωταγωνίστησε μαζί με τον Σάκη Μπουλά και Μαριάννα Καυκαρίδου στην κωμική σειρά “Daddy Cool”. Την επόμενη σεζόν είχε ένα από τους πρωταγωνιστικούς ρόλους στην δραματική σειρά “Μοιραία Φεγγάρια”. Τη σεζόν 2013-2014 πρωταγωνίστησε στην καθημερινή σειρά “Όνειρο ήταν”, ενώ τη σεζόν 2014-2015 έλαβε μέρος στη σειρά “Το δαχτυλίδι της φωτιάς”.\nΝαταλία Γερμανού για Σοφία Μπεκατώρου: “Θεωρώ χυδαίο τον οποιοδήποτε αντίλογο”\nΜαρκουλάκης: “Νιώθω συγκίνηση που θα πάω τη μητέρα μου να εμβολιαστεί”